

**Anul 2023 – numărul 39**

**25 – 29 septembrie**

******

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 25 – 29 septembrie 2023 3](#_Toc147127426)

[Selecție de Acte normative apărute în Monitorul Oficial al României în perioada 25 – 29 septembrie, 2023 4](#_Toc147127427)

[Comunicate de presă ale Guvernului României 5](#_Toc147127428)

[Întrevederea premierului Marcel Ciolacu cu președintele Parlamentului Georgiei, Shalva Papuashvili 5](#_Toc147127429)

[Informaţie Europeană 7](#_Toc147127430)

[NOUTĂȚI – Informații UTILE 7](#_Toc147127431)

[Programul Casa Verde Fotovoltaice 2023 a fost suspendat! AFM: Se depun eforturi pentru reluarea programului 7](#_Toc147127432)

[PEO: Listele de întrebări și răspunsuri pe cele 3 apeluri destinate consolidării dialogului social și a parteneriatelor pentru ocupare și formare 8](#_Toc147127433)

[PoIDS: Se solicită clarificări pe apelurile pentru elaborarea SDL în orașe/municipii cu o populație de peste 20.000 locuitori 8](#_Toc147127434)

[MDLPA: Aproape 800 de milioane de lei vor finanța 59 de noi proiecte de infrastructură și de consolidare a clădirilor cu risc seismic 9](#_Toc147127435)

[*Consultări Publice* 9](#_Toc147127436)

[DD: Ghidul pentru sprijinirea proiectelor dedicate conservării biodiversității pentru a îndeplini cerințele directivelor de mediu – etapizate, în consultare publică 9](#_Toc147127437)

[Programul INVESTALIM, în consultare publică: Peste 147 milioane de euro pentru dezvoltarea și susținerea industriei alimentare din România 10](#_Toc147127438)

[**PDD: Ghidul pentru sprijinirea proiectelor de apă şi apă uzată etapizate, lansat în consultare publică** 11](#_Toc147127439)

[PNRR 11](#_Toc147127440)

[NextGenerationEU: Comisia plătește cea de a doua tranșă de 2,76 miliarde EUR către România în cadrul Mecanismului de redresare și reziliență 11](#_Toc147127441)

[PNRR: Calendarul apelurilor actualizat la data de 20.09.2023 12](#_Toc147127442)

[Schema de ajutor de minimis pentru pentru sprijinirea inițiativelor culturale de accelerare a digitalizării producției și distribuției de filme: Noile reglementări, în Monitorul Oficial 12](#_Toc147127443)

[Apeluri – Finanțări 13](#_Toc147127444)

[PR Vest: Modificări la Ghidul solicitantului pentru Intervenția regională 3.1C Eficiență energetică - clădiri publice 13](#_Toc147127445)

[PEO: Au fost actualizate ghidurile aferente celor 3 apeluri pentru consolidarea dialogului social și a parteneriatelor pentru ocupare și formare 13](#_Toc147127446)

[Modificări la ghidul „Ține pasul” din cadrul PEO 14](#_Toc147127447)

[Ghidul pentru sprijinirea înființării de întreprinderi sociale în mediul urban prin PEO a fost actualizat! 14](#_Toc147127448)

[S-a lansat primul apel în cadrul Programului Interreg VI-A NEXT Ungaria-Slovacia-România-Ucraina 14](#_Toc147127449)

[Din Actualitatea Europeană 15](#_Toc147127450)

[Moldova aderă la Mecanismul de protecție civilă al UE 15](#_Toc147127451)

[Uniunea europeană a sănătății: Comisia salută acordul politic privind taxele percepute de Agenția Europeană pentru Medicamente 16](#_Toc147127452)

[Comisia face bilanțul realizărilor și identifică domeniile de acțiune pentru construirea unei Europe mai reziliente, mai competitive și mai durabile 17](#_Toc147127453)

[Comisia Europeană Anunță Lansarea Competiției „Lider European” 2023 19](#_Toc147127454)

[Primul raport privind stadiul evoluției deceniului digital invită la acțiuni colective pentru modelarea tranziției digitale 20](#_Toc147127455)

[Alfabetizare financiară: Comisia publică cadrul comun de competențele financiare pentru copii și tineri al UE/OCDE 23](#_Toc147127456)

[Marile platforme online raportează cu privire la primele șase luni de funcționare pe baza noului Cod de bune practici privind dezinformarea 24](#_Toc147127457)

[Infrastructură de transporturi: 7 miliarde de euro disponibile pentru proiecte de infrastructură esențială în cadrul Mecanismului pentru Interconectarea Europei (CEF) 25](#_Toc147127458)

[Misiunea UE „Un pact al solului pentru Europa”: 90 de milioane EUR pentru 17 proiecte noi care vizează sprijinirea sănătății solurilor 26](#_Toc147127459)

[Protecția mediului și a sănătății: Comisia adoptă măsuri de restricționare a microplasticelor adăugate în mod intenționat 28](#_Toc147127460)

[Refugiații ucraineni: Statele membre ale UE convin să prelungească protecția temporară 29](#_Toc147127461)

[Euro 7: Consiliul își adoptă poziția privind emisiile provenite de la autoturisme, camionete, autobuze și camioane 30](#_Toc147127462)

[Proprietatea intelectuală: Consiliul adoptă două poziții cu privire la legislația privind protecția desenelor și modelelor 31](#_Toc147127463)

Repere din agenda publică a conducerii Instituţiei Prefectului - Judeţul Hunedoara   
în perioada 25 – 29 septembrie 2023

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a domnului SZÉLL Lőrincz, subprefectului județului Hunedoara:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***25 septembrie*** |
| *Primirea unei delegații militare româno-americană la sediul Instituției Prefectului.* | ***27 septembrie*** |
| *Întâlnire de lucru cu reprezentanții I.P.J. Hunedoara, I.S.U. Hunedoara, I.J.J. Hunedoara, S.J.P.I. Hunedoara.* | ***27 septembrie*** |
| *Participare la emisiunea "EXCLUSIV - dialog politic", difuzată pe postul de televiziune HD365 TV.* | ***28 septembrie*** |
| *Întâlnire de lucru în comuna Sântămăria Orlea, temele abordate fiind legate de proiectele administrației publice pentru locuitorii comunei.* | ***28 septembrie*** |
| *Participare la ședința Colegiului Prefectural al județului Hunedoara.* | ***29 septembrie*** |
| *Reuniune de lucru care a vizat reducerea abandonului școlar și prevenirea consumului de droguri în rândul comunității rome din județul Hunedoara.* | ***29 septembrie*** |
| *Participare la lansarea de carte, "Afganistan - Chipuri ale razboiului", scrisă de Ilie Pintea.* | ***29 septembrie*** |
| *Participare la Ziua Recoltei 2023, eveniment desfășurat în municipiul Deva.* | ***30 septembrie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 25 – 29 septembrie, 2023

**M. Of. nr. 859/25 septembrie 2023**

* Nr. **393** / **21 Septembrie 2023**, Ministerul Agriculturii și Dezvoltării Rurale - Ordin privind aprobarea Sistemului de sancțiuni administrative pentru condiționalitate începând cu anul de cerere 2023.

**M. Of. nr. 860/25 septembrie 2023**

* Nr. **2002** / **25 Iulie 2023**, Ministerul Mediului, Apelor și Pădurilor/ Nr. **353** / **6 Septembrie 2023**, Ministerul Economiei, Antreprenoriatului și Turismului - Ordin pentru aprobarea Procedurii de înregistrare a operatorilor economici care introduc pe piața națională alternative reutilizabile durabile sau care nu conțin plastic la produsele din plastic de unică folosință, sticle PET care conțin plastic reciclat și plastic reciclat pentru a fi încorporat în sticle PET.

**M. Of. nr. 864/25 septembrie 2023**

* Nr. **388** / **25 Septembrie 2023**, Primul-Ministru - Decizie privind înființarea, organizarea și funcționarea Comitetului interministerial pentru sprijinirea implementării jalonului 432, aferent reformei 7 - Evaluarea și actualizarea legislației privind cadrul de integritate din Planul național de redresare și reziliență (PNRR).
* Nr. **3401** / **21 Septembrie 2023**, Ministerul Culturii - Ordin privind modificarea Schemei de ajutor de minimis pentru sprijinirea inițiativelor culturale de accelerare a digitalizării producției și distribuției de filme, asociată Planului național de redresare și reziliență al României, pilonul IV, componenta 11 - Turism și cultură, investiția 7, aprobată prin Ordinul ministrului culturii nr. 2.515/2023.

**M. Of. nr. 866/26 septembrie 2023**

* Nr. **390** / **21 Septembrie 2023**, Ministerul Agriculturii și Dezvoltării Rurale - Ordin privind aprobarea Sistemului de sancțiuni aplicabil cererilor de plată depuse de fermieri începând cu anul 2023 pentru intervenția DR10 - „Zone afectate de constrângeri naturale semnificative“ din cadrul Planului strategic PAC 2023-2027.

**M. Of. nr. 867/26 septembrie 2023**

* Nr. **891** / **25 Septembrie 2023**, Guvernul României - Hotărâre privind alocarea unor sume din Fondul de rezervă bugetară la dispoziția Guvernului, prevăzut în bugetul de stat pe anul 2023, pentru Ministerul Dezvoltării, Lucrărilor Publice și Administrației, pentru finanțarea Programului Național de Dezvoltare Locală, Programului național de investiții „Anghel Saligny“, Programului național de construcții de interes public sau social, precum și a unor cheltuieli de personal.
* Nr. **892** / **25 Septembrie 2023**, Guvernul României - Hotărâre privind alocarea unei sume din Fondul de rezervă bugetară la dispoziția Guvernului, prevăzut în bugetul de stat pe anul 2023, pentru suplimentarea bugetului Ministerului Investițiilor și Proiectelor Europene.
* Nr. **893** / **25 Septembrie 2023**, Guvernul României - Hotărâre privind suplimentarea bugetului Secretariatului General al Guvernului pentru Agenția Națională pentru Sport din Fondul de rezervă bugetară la dispoziția Guvernului, prevăzut în bugetul de stat pe anul 2023.
* Nr. **390** / **26 Septembrie 2023**, Primul-Ministru - Decizie privind numirea unor membri în componența Consiliului Național al Muntelui și pentru modificarea anexei la Decizia prim-ministrului nr. 29/2023 pentru aprobarea componenței Consiliului Național al Muntelui.

**M. Of. nr. 870/27 septembrie 2023**

* Nr. **2443** / **21 Septembrie 2023**, Ministerul Mediului, Apelor și Pădurilor - Ordin pentru aprobarea Ghidului specific privind condițiile de accesare a fondurilor europene aferente Planului național de redresare și reziliență în cadrul apelului de proiecte PNRR/2023/C3/S/I.2.A-B, pentru subinvestiția I2.A-B „Sisteme integrate de colectare și valorificare a gunoiului de grajd“, investiția I2. „Dezvoltarea infrastructurii pentru managementul gunoiului de grajd și al altor deșeuri agricole compostabile“, componenta C3 - Managementul deșeurilor.
* Nr. **6330** / **25 Septembrie 2023**, Ministerul Educației - Ordin privind aprobarea Calendarului de organizare și desfășurare a examenului național pentru definitivare în învățământul preuniversitar, în anul școlar 2023-2024 .

**M. Of. nr. 871/28 septembrie 2023**

* Nr. **150** / **19 Septembrie 2023**, Ministerul Afacerilor Interne / Nr. **21085** / **4 Septembrie 2023**, Ministerul Cercetării, Inovării și Digitalizării - Ordin privind procedura de eliberare în formă electronică a certificatelor de cazier judiciar.

**M. Of. nr. 875/28 septembrie 2023**

* Nr. **3242** / **20 Septembrie 2023**, Ministerul Sănătății - Ordin pentru aprobarea exceptării de la aplicarea prevederilor art. 11 din Normele de igienă și sănătate publică privind mediul de viață al populației, aprobate prin Ordinul ministrului sănătății nr. 119/2014, a programelor gestionate de Agenția Națională a Zonei Montane, pe perioada implementării investițiilor, respectiv până la data de 29.12.2023.

**M. Of. nr. 877/28 septembrie 2023**

* Nr. **900** / **28 Septembrie 2023**, Guvernul României - Hotărâre pentru stabilirea salariului de bază minim brut pe țară garantat în plată.

**M. Of. nr. 880/29 septembrie 2023**

* Nr. **77** / **28 Septembrie 2023**, Guvernul României - Ordonanță de urgență privind aprobarea continuării Programului-pilot de acordare a unui suport alimentar pentru preșcolarii și elevii din 450 de unități de învățământ preuniversitar de stat.
* Nr. **2436** / **20 Septembrie 2023**, Ministerul Mediului, Apelor și Pădurilor - Ordin pentru aprobarea Ghidului privind Reglementările specifice din domeniul deșeurilor, ca urmare a implementării proiectului SIPOCA 394/116097.
* Nr. **2452** / **25 Septembrie 2023**, Ministerul Mediului, Apelor și Pădurilor - Ordin privind modificarea și completarea Ordinului ministrului mediului, apelor și pădurilor nr. 1.682/2023 pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar.

**M. Of. nr. 881/29 septembrie 2023**

* Nr. **260** / **29 Septembrie 2023**, Parlamentul României - Lege privind aprobarea Ordonanței de urgență a Guvernului nr. 59/2022 pentru modificarea unor acte normative în domeniul străinilor.
* Nr. **78** / **28 Septembrie 2023**, Guvernul României - Ordonanță de urgență pentru completarea Ordonanței de urgență a Guvernului nr. 73/2023 privind unele măsuri bugetare, precum și unele măsuri pentru îmbunătățirea absorbției fondurilor europene.
* Nr. **157** / **29 Septembrie 2023**, Ministerul Afacerilor Interne - Ordin pentru modificarea și completarea anexei nr. 2 la Ordinul ministrului afacerilor interne nr. 183/2021 privind aprobarea Regulamentului pentru compunerea și portul uniformelor de poliție, precum și a Regulilor pentru aplicarea normelor privind echiparea polițiștilor.
* Nr. **2654** / **28 Septembrie 2023**, Ministerul Finanțelor / Nr. **1925** / **31 August 2023**, Ministerul Muncii și Solidarității Sociale - Ordin privind stabilirea valorii sumei lunare indexate care se acordă sub formă de tichete de creșă pentru semestrul II al anului 2023.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Întrevederea premierului Marcel Ciolacu cu președintele Parlamentului Georgiei, Shalva Papuashvili

Prim-ministrul Marcel Ciolacu a primit astăzi, la Palatul Victoria, o delegație parlamentară din Georgia, condusă de președintele parlamentului georgian, Shalva Papuashvili.

Ambele părți au apreciat dinamica foarte bună a dialogului parlamentar și a relațiilor bilaterale, evidențiind totodată interesul comun pentru extinderea cooperării economice dintre România și Georgia, care să reflecte nivelul Parteneriatului Strategic dintre cele două țări, lansat anul trecut.

Energia și conectivitatea sunt la ora actuală factorii motrici ai cooperării bilaterale. Premierul Marcel Ciolacu a vorbit despre importanța în creștere a conexiunilor maritime în regiune și interesul comun al României și al Georgiei de a consolida viabilitatea acestor conexiuni, pentru a crește interesul operatorilor economici și al exportatorilor, în contextul războiului din Ucraina și al sancțiunilor impuse la nivelul Uniunii Europene asupra Rusiei. Au fost evocate proiecte de interconectare cu Georgia peste Marea Neagră, cum sunt construcția unui cablu submarin de fibră optică, estimat să fie finalizat în toamna acestui an, dezvoltarea unui coridor verde de electricitate, în baza acordului cvadrilateral semnat la sfârșitul anului trecut de guvernele României și Georgiei împreună cu guvernele din Ungaria și Azerbaidjan, precum și înființarea unei rute internaționale de transport între Marea Neagră și Marea Caspică, proiect în curs de negociere.

Premierul Marcel Ciolacu a salutat totodată operaționalizarea recentă a liniei de feribot între Constanța și portul georgian Poti și a apreciat că relația de cooperare dintre România și Georgia poate fi extinsă și către alte sectoare precum afaceri interne, educație, comerț-investiții, agricultură și mediu.

În cadrul întrevederii de la Palatul Victoria s-a discutat și despre perspectivele agendei europene a Georgiei, respectiv, de obținere a statutului de stat candidat la aderarea la NATO. România rămâne unul dintre cei mai fermi susținători ai agendei europene a Georgiei și ai aspirațiilor sale euro-atlantice, a declarat prim-ministrul Marcel Ciolacu. Șeful Executivului român a încurajat eforturile de reformă și progresele înregistrate de Georgia în aceste direcții, evidențiind disponibilitatea României de a-și oferi sprijinul împărtășind din experiența sa de tranziție.

În contextul discuțiilor care au vizat și teme de securitate din zona caucaziană, premierul Marcel Ciolacu și-a exprimat sprijinul ferm pentru principiul soluționării pașnice a conflictelor prelungite din regiunile Abhazia și Osetia de Sud, pe baza dreptului internațional și cu respectarea suveranității și integrității teritoriale a Georgiei, în cadrul granițelor sale recunoscute la nivel internațional.

La întrevederea premierului Marcel Ciolacu cu delegația parlamentară georgiană din partea României au participat, de asemenea, vicepremierul Marian Neacșu, senatorul Lucian Romașcanu, deputatul Diana Tușa, consilierul de stat Nicolae Comănescu și ambasadorul României în Georgia, Răzvan Rotundu. Din delegația georgiană au făcut parte reprezentanți ai Parlamentului și ambasadorul Georgiei la București, doamna Tamar Beruchashvilli.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției spaniole | **Președinția spaniolă a Consiliului UE:**  **1 iulie-31 decembrie 2023**  Spania deține pentru a cincea oară președinția Consiliului UE. Mottoul: „Europa, mai aproape” aduce în atenție spiritul apropierii umane, politice și instituționale.  Spania a identificat patru priorități pentru lucrările din perioada în care va deține președinția Consiliului:   * reindustrializarea UE și asigurarea **autonomiei** sale **strategice** deschise * înregistrarea de progrese în ceea ce privește**tranziția verde** și **adaptarea la schimbările de mediu** * promovarea unei **justiții sociale și economice sporite** * consolidarea **unității europene**   ***În ultimele decenii, Europa a arătat cât de mult poate face pentru Spania. A sosit momentul ca Spania să arate lumii cât de mult poate face pentru Europa. Țara noastră preia președinția prin rotație a Consiliului Uniunii Europene cu modestie și recunoștință, dar și cu ambiție, fiind hotărâtă să folosească acest instrument pentru a îmbunătăți viața cetățenilor.*** *- Prim-ministrul Spaniei, Pedro Sánchez, prezentarea priorităților politice ale președinției spaniole, 15 iunie 2023*   * [**Site-ul președinției spaniole**](https://spanish-presidency.consilium.europa.eu/en/) * [**Prioritățile președinției spaniole**](https://spanish-presidency.consilium.europa.eu/en/programme/priorities/) |

🏵🏵🏵

NOUTĂȚI – Informații UTILE

Programul Casa Verde Fotovoltaice 2023 a fost suspendat! AFM: Se depun eforturi pentru reluarea programului

 Începând de ieri, 26 septembrie 2023, Programul Casa Verde Fotovoltaice se suspendă ca urmare a Hotărârii Curții de Apel Oradea nr. 199/2023 în dosarul 3168/111/2023 prin care se admite cererea formulată de reclamanta DHELECTRIC SYSTEMS SRL, în contradictoriu cu Administrația Fondului pentru Mediu, se arată în comunicatul oficial.

Prin această decizie s-a dispus suspendarea executării Deciziei de soluționare a contestației privind respingerea dosarului de validare al reclamantei DHELECTRIC SYSTEMS SRL ca și instalator publicat pe site-ul AFM în data de 28 august 2023 și suspendarea întregii proceduri de publicare a listei instalatorilor validați, de alegere a acestora de către beneficiari și de încheiere a contractelor de participare și de finanțare până la soluționarea definitivă a cauzei ce face obiectul dosarului 3167/111/2023.

Potrivit comunicatului oficial, Administrația Fondului pentru Mediu va depune cerere de recurs la Curtea de Apel Oradea în vederea deblocării și reluării Programului Casa Verde Fotovoltaice 2023 în cel mai scurt timp.

Conform AFM, în data de 12 mai 2023, Administrația Fondului pentru Mediu a solicitat prin intermediul aplicației informatice, instalatorului DHELECTRIC SYSTEMS SRL să încarce în aplicație în termen de 5 zile lucrătoare, atestatul emis de ANRE de tip B sau alte atestate care includ competențele de tip B, fiind un document care lipsea din dosarul depus în vederea participării în program.

În lipsa acestui document, potrivit ghidului, se respinge cererea de validare dacă nu se transmite instituției prin intermediul aplicației informatice aferente Programului Casa Verde Fotovoltaice în termen de 5 zile lucrătoare.

Ca urmare a neîncărcării documentului lipsă în aplicația informatică în termen de 5 zile lucrătoare, dosarul instalatorului DHELECTRIC SYSTEMS SRL a fost respins. Decizia de respingere a dosarului a fost contestată de instalatorul DHELECTRIC SYSTEMS SRL. De asemenea, în urma reanalizei în cadrul Comisiei de soluționare a contestațiilor, s-a confirmat motivul de respingere, decizie ce a fost postată în data de 28 august 2023 pe site-ul AFM.

Potrivit comunicatului oficial, se depun toate eforturile pentru a clarifica situația și pentru a debloca și relua Programul Casa Verde Fotovoltaice în cel mai scurt timp.

Sursa: AFM

\*

PEO: Listele de întrebări și răspunsuri pe cele 3 apeluri destinate consolidării dialogului social și a parteneriatelor pentru ocupare și formare

 Autoritatea de Management pentru Programul Educație și Ocupare 2021-2027 din cadrul Ministerului Investițiilor și Proiectelor Europene a publicat luni, 25 septembrie 2023, listele de întrebări și răspunsuri frecvente aferente:

* Apelului de proiecte  „*Consolidarea dialogului social și a parteneriatelor pentru ocupare și formare I – Confederații*“;
* Apelului de proiecte  „*Consolidarea dialogului social și a parteneriatelor pentru ocupare și formare II – Federații*“
* Apelului de proiecte  „*Consolidarea dialogului social și a parteneriatelor pentru ocupare și formare III – Organizațiile societății civile*”

**Documente**

[PEO\_Întrebări și răspunsuri „Consolidarea dialogului social și a parteneriatelor pentru ocupare și formare III – Confederații”.pdf](https://www.fonduri-structurale.ro/descarca-document/65168)

[PEO\_Întrebări și răspunsuri „Consolidarea dialogului social și a parteneriatelor pentru ocupare și formare III – Federații”.pdf](https://www.fonduri-structurale.ro/descarca-document/65169)

[PEO\_Întrebări și răspunsuri „Consolidarea dialogului social și a parteneriatelor pentru ocupare și formare III – Organizațiile societății civile”.pdf](https://www.fonduri-structurale.ro/descarca-document/65167)

Sursa: MIPE

\*

PoIDS: Se solicită clarificări pe apelurile pentru elaborarea SDL în orașe/municipii cu o populație de peste 20.000 locuitori

 Autoritatea de Management pentru Programul Incluziune și Demnitate Socială (PoIDS) 2021-2027 a informat solicitanții că începând cu data de 25.09.2023 vor primi, prin sistemul informatic MySMIS 2021, solicitări de clarificări de la Comisia de evaluare a proiectelor depuse în cadrul apelurilor:

* PIDS/40/PIDS\_P1/OP4/ESO4.11/PIDS\_A9- Sprijin pregătitor pentru elaborarea Strategiilor de Dezvoltare Locală în orașe/municipii cu o populație de peste 20.000 locuitori - Regiuni mai puțin dezvoltate;
* PIDS/69/PIDS\_P1/OP4/ESO4.11/PIDS\_A9- Sprijin pregătitor pentru elaborarea Strategiilor de Dezvoltare Locală în orașe/municipii cu o populație de peste 20.000 locuitori - Regiuni  mai dezvoltată București - Ilfov.

Solicitanții sunt rugați să verifice periodic contul MySMIS 2021 și să răspundă, punctual, în termenul precizat în cadrul scrisorii de clarificare, potrivit Metodologiei de verificare, evaluare şi selecție a proiectelor aferentă POIDS 2021 – 2027.

Sursa: MIPE

\*

MDLPA: Aproape 800 de milioane de lei vor finanța 59 de noi proiecte de infrastructură și de consolidare a clădirilor cu risc seismic

 Ministrul Adrian-Ioan Veștea a semnat luni, 25 septembrie 2023, la sediul Ministerului Dezvoltării, Lucrărilor Publice și Administrației, 56 de noi contracte de finanțare prin Programul Național de Investiții „Anghel Saligny”, în valoare totală de 666.756.305,43 de lei.

Contractele, semnate împreună cu o parte dintre beneficiarii proiectelor, vizează modernizarea străzilor și a drumurilor de interes local, înființarea sau extinderea sistemelor de alimentare cu apă potabilă, a rețelelor de canalizare menajeră și a stațiilor de epurare, construirea sau refacerea unor poduri, precum și înființarea unor rețele de distribuție a gazelor naturale.

Tot luni, ministrul a semnat și trei contracte, în valoare totală de 124.050.098,37 de lei, cu finanțare din Programul național de consolidare a clădirilor cu risc seismic ridicat, pentru consolidarea și renovarea energetică a două unități de învățământ și a unei clădiri publice.

„Avem nevoie de implicarea tuturor autorităților locale, întrucât reducerea riscului seismic atât la clădirile publice, cât și la blocurile de locuințe este o responsabilitate comună, iar măsurile propuse se adresează deopotrivă cetățenilor și autorităților”, a precizat ministrul Adrian-Ioan Veștea.

Începând cu data de 1 august, Ministerul Dezvoltării a deschis cea de-a doua sesiune de depunere a cererilor de finanțare pentru Programul național de consolidare a clădirilor cu risc seismic ridicat, iar beneficiarii pot încărca documentele necesare pentru accesarea fondurilor puse la dispoziție în platforma digitală investitii.mdlpa.ro, fără a exista un termen limită.

|  |  |  |  |  |  |
| --- | --- | --- | --- | --- | --- |
| **Nr. crt.** | **ID** | **Județ** | **UAT** | **Denumire obiectiv de investiţii** | **Suma alocată** |
| 29 | 12584 | Hunedoara | Vulcan | Reabilitare drumuri Colonia Ţărănească Sohodol, municipiul Vulcan, judeţul Hunedoara | 1.567.967,76 |

**Documente**

[Contracte semnate.xlsx](https://www.fonduri-structurale.ro/descarca-document/65147)

Sursa: MDLPA

🏵🏵🏵

***Consultări Publice***

DD: Ghidul pentru sprijinirea proiectelor dedicate conservării biodiversității pentru a îndeplini cerințele directivelor de mediu – etapizate, în consultare publică

 Ministerul Investițiilor și Proiectelor Europene, prin Autoritatea de Management pentru Programul Dezvoltare Durabilă, a lansat astăzi, 28 septembrie 2023, în consultare publică **Ghidul pentru sprijinirea proiectelor dedicate conservării biodiversității pentru a îndeplini cerințele directivelor de mediu – etapizate**.

Ghidul se aplică pentru liniile de finanțare aferente proiectelor etapizate finanțate prin POIM 2014-2020 și continuate la finanțare în PDD 2021-2027, în cadrul Priorității 2. Protecția mediului prin conservarea biodiversităţii, asigurarea calității aerului şi remediere a siturilor contaminate. Nevoia de investiții are ca obiectiv principal conformarea cu:

* Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică
* Directiva 79/409 din 1979 modificată prin Directiva 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice.

Bugetul total al apelului este de 101,295 milioane de euro, iar bugetul apelului utilizând supracontractarea este de 202,59 milioane de euro.

Acțiunile sprijinite prin prezentul ghid sunt cele care fac obiectul etapei a doua a proiectelor și se referă la:

* Elaborarea Planurilor de Management (PM) a siturilor Natura 2000 și a Planurilor de acțiune (PA) pentru specii, ținându-se cont de ordinea cronologică a declarării acestora, prioritate având PM ale siturilor aflate în arealul proiectelor de infrastructură aflate în pregătire:
* Menținerea/îmbunătățirea stării de conservare a speciilor și habitatelor prin măsuri de conservare prevăzute în planurile de management ale siturilor Natura 2000/planurile de acțiune pentru specii:
* Îmbunătățirea ecosistemelor degradate prin proiecte identificate in POIM, care vizează activități cu potențial de stocare a carbonului (ex. cursurile râurilor, zone umede, tronsoane degradate de râu, păduri, diversificarea habitatelor riverane), precum și asigurarea conectivității ecologice:

Propunerile și sugestiile publicului pot fi trimise la sediul din Șos. București-Ploiești, nr. 1 – 1B, Victoria Office – intrarea str. Menuetului, nr. 7, București, sector 1 și/sau pe adresa de email: [secretariat.dgpim@mfe.gov.ro](mailto:secretariat.dgpim@mfe.gov.ro), în termen de 15 zile lucrătoare de la data anunțului.

**Documente**

[PDD\_Ghidul\_conservarea biodiversității pentru a îndeplini cerințele directivelor de mediu – etapizate.zip](https://www.fonduri-structurale.ro/descarca-document/65184)

Sursa: MIPE

\*

Programul INVESTALIM, în consultare publică: Peste 147 milioane de euro pentru dezvoltarea și susținerea industriei alimentare din România

 Agenția pentru Finanțarea Investițiilor Rurale a publicat versiunea consultativă a Ghidului solicitantului pentru finanțarea acordată prin Programul național de dezvoltare și susținere a industriei alimentare INVESTALIM..

**Beneficiarii eligibili**pentru acest tip de sprijin pot fi întreprinderile nou-înfiinţate sau întreprinderile în activitate, atât IMM, cât și întreprinderi mari, înființate conform Legii nr. 31/ 1990 privind societățile comerciale, republicată, cu modificările și completările ulterioare.

Implementarea Programului aferent perioadei 2023 – 2026 se asigură prin schema de ajutor de stat INVESTALIM, care dispune de un **buget maxim** de 590 de milioane de euro, **bugetul anual mediu** fiind de aproximativ 147,5 milioane euro.

**Intensitatea sprijinului nerambursabil**are valori cuprinse între 30 – 70%, iar nivelul ajutorului de care poate beneficia o întreprindere poate ajunge până la un maxim total de 57.750.000 de euro.

**Activitățile eligibile**pentru care se acordă finanțare prin intermediul schemei sunt:

* prelucrarea și conservarea cărnii,
* fabricarea produselor din carne,
* prelucrarea şi conservarea peștelui, crustaceelor și moluștelor,
* prelucrarea şi conservarea cartofilor,
* fabricarea sucurilor de fructe și legume,
* prelucrarea și conservarea fructelor şi legumelor,
* fabricarea uleiurilor şi grăsimilor,
* fabricarea produselor lactate și a brânzeturilor,
* fabricarea produselor de morărit,
* fabricarea pâinii,
* fabricarea prăjiturilor și a produselor proaspete de patiserie și fabricarea zahărului.

[***Descarcă***](https://www.fonduri-structurale.ro/descarca-document/65160) ghidul

Perioada de consultare publică este de 10 zile calendaristice de la data publicării pe site, respectiv până la 30 septembrie 2023.

Toți cei interesați pot transmite sugestii și observații privind ghidul publicat pe adresa [consultare@afir.info](mailto:consultare@afir.info).

**Documente**

[drp\_bp\_cp\_publicare\_gs\_consultativ\_investalim.doc](https://www.fonduri-structurale.ro/descarca-document/65160)

Sursa: AFIR

\*

**PDD: Ghidul pentru sprijinirea proiectelor de apă şi apă uzată etapizate, lansat în consultare publică**

 Ministerul Investițiilor și Proiectelor Europene, prin Autoritatea de Management pentru Programul Dezvoltare Durabilă (PDD), a lansat vineri, 22 septembrie 2023, în consultare publică ghidul pentru sprijinirea proiectelor de apă şi apă uzată etapizate finanțate în cadrul Programului Dezvoltare Durabilă (PDD) 2021 – 2027.

Solicitanții eligibili sunt asociațiile de dezvoltare intercomunitară prin operatorii regionali.

Bugetul alocat apelului de proiecte este:

* 819,11 mil euro (FEDR);
* 168,88 mil euro (FC).

Propunerile și sugestiile publicului pot fi trimise la sediul din Șos. București-Ploiești, nr. 1 – 1B, Victoria Office – intrarea str. Menuetului, nr. 7, București, sector 1 și/sau pe adresa de email: secretariat.dgpim@mfe.gov.ro, în termen de 15 zile lucrătoare de la data prezentului anunț.

Documente

[PDD - Etapizare apa \_Consultare\_publica\_21.09.2023.zip](https://www.fonduri-structurale.ro/descarca-document/65140)

***Sursa: MIPE***

🏵🏵🏵

PNRR

NextGenerationEU: Comisia plătește cea de a doua tranșă de 2,76 miliarde EUR către România în cadrul Mecanismului de redresare și reziliență

Plata de astăzi, 29 septembrie, în cuantum de **2,76 miliarde EUR sub formă de granturi și de împrumuturi**, a fost posibilă datorită **îndeplinirii de către România a 49 de jaloane și de ținte** legate de cea de a doua tranșă.

Acestea acoperă reforme esențiale în domeniul tranziției verzi și digitale, precum adoptarea legii privind decarbonizarea și intrarea în vigoare a legii privind guvernanța serviciilor de cloud utilizate în sectorul public. De asemenea, România a propus reforme care vizează îmbunătățirea punerii în aplicare a politicilor publice, promovarea turismului și a culturii, dezvoltarea resurselor umane în sectorul sănătății, îmbunătățirea colectării impozitelor și a sustenabilității pensiilor, modernizarea infrastructurii sistemului educațional, precum și consolidarea independenței sistemului judiciar și consolidarea acțiunilor de combatere a corupției.

Plățile din cadrul MRR se bazează pe performanță și depind de implementarea de către România a investițiilor și a reformelor prezentate în planul său de redresare și reziliență.

La 16 decembrie 2022, România a prezentat Comisiei o a doua cerere de plată în valoare de 2,8 miliarde EUR din cadrul MRR, legată de 51 de jaloane și de ținte. La 27 iunie 2023, Comisia a [adoptat](https://ec.europa.eu/commission/presscorner/detail/ro/ip_23_3496)[RO**•••**](https://romania.representation.ec.europa.eu/news/nextgenerationeu-comisia-plateste-cea-de-doua-transa-de-276-miliarde-eur-catre-romania-cadrul-2023-09-29_ro#modal) o evaluare preliminară parțial pozitivă a cererii de plată a României, constatând că două jaloane legate de investițiile în energie nu fuseseră îndeplinite în mod satisfăcător. Comisia a recunoscut primele măsuri luate deja de România pentru a îndeplini aceste jaloane restante, deși mai sunt încă multe de făcut. Măsurile care trebuie luate în cadrul procedurii de „suspendare a plăților” pentru ca statelor membre să li se acorde mai mult timp în vederea îndeplinirii jaloanelor restante sunt explicate în acest [document cu întrebări și răspunsuri](https://ec.europa.eu/commission/presscorner/detail/ro/qanda_23_3497)[RO**•••**](https://romania.representation.ec.europa.eu/news/nextgenerationeu-comisia-plateste-cea-de-doua-transa-de-276-miliarde-eur-catre-romania-cadrul-2023-09-29_ro#modal).

Avizul Comitetului economic și financiar cu privire la cererea de plată a României a pregătit terenul pentru adoptarea de către Comisie a unei decizii privind plata fondurilor legate de cele 49 de jaloane și de ținte care au fost evaluate ca fiind îndeplinite în mod satisfăcător.

**Planul general de redresare și reziliență al României** va fi finanțat prin **granturi și împrumuturi în valoare de peste 29 de miliarde EUR**.Cuantumurile plăților efectuate către statele membre sunt publicate în [Tabloul de bord privind redresarea și reziliența](https://ec.europa.eu/economy_finance/recovery-and-resilience-scoreboard/index.html?lang=en)[EN**•••**](https://romania.representation.ec.europa.eu/news/nextgenerationeu-comisia-plateste-cea-de-doua-transa-de-276-miliarde-eur-catre-romania-cadrul-2023-09-29_ro#modal). România a primit deja o plată totală de prefinanțare în valoare de 3,7 miliarde EUR în decembrie 2021 și în ianuarie 2022, precum și un cuantum de 2,6 miliarde EUR în octombrie 2022, în urma îndeplinirii celor 21 de jaloane și de ținte incluse în prima cerere de plată.

Mai multe informații cu privire la procesul de depunere a cererilor de plată în cadrul MRR pot fi găsite în acest [document cu întrebări și răspunsuri](https://commission.europa.eu/system/files/2021-06/nextgenerationeu_questions_and_answers_on_the_recovery_and_resilience_facility_en.pdf)[EN**•••**](https://romania.representation.ec.europa.eu/news/nextgenerationeu-comisia-plateste-cea-de-doua-transa-de-276-miliarde-eur-catre-romania-cadrul-2023-09-29_ro#modal). Mai multe informații cu privire la Planul de redresare și reziliență al României sunt disponibile [aici](https://commission.europa.eu/business-economy-euro/economic-recovery/recovery-and-resilience-facility/recovery-and-resilience-plan-romania_en)[EN**•••**](https://romania.representation.ec.europa.eu/news/nextgenerationeu-comisia-plateste-cea-de-doua-transa-de-276-miliarde-eur-catre-romania-cadrul-2023-09-29_ro#modal).

\*

PNRR: Calendarul apelurilor actualizat la data de 20.09.2023

[**Calendarul apelurilor actualizat la data de 20.09.2023**](https://mfe.gov.ro/wp-content/uploads/2023/09/08399fcd969e15821ced14b2f1c4c4fb.xlsx)

\* Datele sunt transmise de coordonatorii de reforme și investiții și au titlu estimativ

Sursa: MIPE

\*

Schema de ajutor de minimis pentru pentru sprijinirea inițiativelor culturale de accelerare a digitalizării producției și distribuției de filme: Noile reglementări, în Monitorul Oficial

 Ministerul Culturii, prin Unitatea de Management a Proiectului, în calitate de coordonator de reforme și investiții și de furnizor și administrator al Schemei de ajutor de minimis, a anunțat ieri, 27 septembrie 2023, că au intrat în vigoare modificările schemei de ajutor de minimis aferente Schemei de ajutor de minimis pentru sprijinirea inițiativelor culturale de accelerare a digitalizării producției și distribuției de filme, asociate Planului Național de Redresare și Reziliență al României, Pilonul IV, Componenta 11 - Turism și cultură, Investiția 7, aprobate prin Ordinul ministrului culturii nr. 3401/ 2023.

Proiectul de ordin a fost lansat spre consultare publică în perioada 11-21 septembrie 2023, printre modificările vizate fiind cele referitoare la calendarul estimativ al apelului de proiecte, precum prelungirea etapei de contractare a proiectelor până cel târziu la 31 decembrie 2023 (față de 30 septembrie 2023 conform Ghidului aprobat) și a celei de implementare a proiectelor până la 31 ianuarie 2025 (față de 31 octombrie 2024 în forma inițială).

Modificările aflate în consultare publică au fost aprobate și publicate în **Monitorul Oficial al României nr. 864/ 25.09.2023, Partea I**.

**Documente**

[2880-Modificare Schema publicata MOF.pdf](https://www.fonduri-structurale.ro/descarca-document/65178)

Sursa: UMP Cultura

🏵🏵🏵

Apeluri – Finanțări

PR Vest: Modificări la Ghidul solicitantului pentru Intervenția regională 3.1C Eficiență energetică - clădiri publice

 Agenția pentru Dezvoltare Regională Vest a publicat ieri, 26.09.2023, Corrigendumul nr. 1 la Ghidul solicitantului de finanțare pentru **Intervenția regională 3.1C Eficiență energetică - clădiri publice**în cadrul apelurilor de proiecte PRV/3.1C/1.1, PRV/3.1C/1.2, PRV/3.1C/1.3, PRV/3.1C/1.4, PRV/3.1C/1.5, PRV/3.1C/1.6,  Prioritatea 3 – Regiune cu orașe prietenoase cu mediul, Obiectiv specific 2.1 Promovarea eficienței energetice și reducerea emisiilor de gaze cu efect de seră.

Printre modificările aduse se numără obligativitatea depunerii Avizului Ministerului Educației  privind oportunitatea realizării investiției, în cazul investițiilor în unități de învățământ preuniversitar, în conformitate cu prevederile Ordinului OME nr. 5.866/30.08.2023, respectiv a Avizului Ministerului Sănătății privind oportunitatea realizării investiției, în cazul investițiilor în spitale/unități sanitare.

În cadrul acestei intervenții regionale pot fi depuse proiecte prin sistemul informatic MySMIS2021/SMIS2021,  de la data de 18.10.2023, ora 08:00 până la data de 18.07.2024, ora 08:00.

Modificările aduse prin acest corrigendum intră în vigoare de la data publicării acestuia și sunt aplicabile tuturor solicitanților de finanțare, conform ADR Vest.

**Documente**

[PR Vest\_Ghid de finantare consolidat\_Eficienta energetica cladiri publice\_26.09.2023 (2).zip](https://www.fonduri-structurale.ro/descarca-document/65159)

Sursa: ADR Vest

\*

PEO: Au fost actualizate ghidurile aferente celor 3 apeluri pentru consolidarea dialogului social și a parteneriatelor pentru ocupare și formare

 Autoritatea de Management pentru Programul Educație și Ocupare 2021-2027 din cadrul Ministerului Investițiilor și Proiectelor Europene a publicat luni, 25 septembrie 2023, trei corrigenda la următoarele Ghiduri ale solicitantului:

* „Consolidarea dialogului social și a parteneriatelor pentru ocupare și formare I – Confederații“;
* „Consolidarea dialogului social și a parteneriatelor pentru ocupare și formare II – Federații“
* „Consolidarea dialogului social și a parteneriatelor pentru ocupare și formare III – Organizațiile societății civile”

**Documente**

[PEO\_Corrigendum ghidul „Consolidarea dialogului social și a parteneriatelor pentru ocupare și formare II – Confederații“.zip](https://www.fonduri-structurale.ro/descarca-document/65171)

[PEO\_Corrigendum ghidul „Consolidarea dialogului social și a parteneriatelor pentru ocupare și formare II – Federații“.zip](https://www.fonduri-structurale.ro/descarca-document/65170)

[PEO\_Corrigendum ghidul „Consolidarea dialogului social și a parteneriatelor pentru ocupare și formare II – Organizațiile Societății Civile“.zip](https://www.fonduri-structurale.ro/descarca-document/65172)

Sursa: MIPE

\*

Modificări la ghidul „Ține pasul” din cadrul PEO

 Autoritatea de Management pentru Programul Educație și Ocupare 2021-2027 din cadrul Ministerului Investițiilor și Proiectelor Europene a publicat luni, 25 septembrie 2023, un corrigendum la Ghidul solicitantului condiții specifice „***Ține pasul***” aferent Programului Educație și Ocupare 2021-2027, Prioritatea P09 – Consolidarea participării populației în procesul de învățare pe tot parcursul vieții pentru facilitarea tranzițiilor și a mobilității, Obiectivul specific: ESO4.7.: Promovarea învățării pe tot parcursul vieții, în special a oportunităților flexibile de actualizare a competențelor și de recalificare pentru toți, ținând seama de competențele antreprenoriale și digitale, printr-o mai bună anticipare a schimbării și a cerințelor de noi competențe bazate pe nevoile pieței muncii, precum și prin facilitarea tranzițiilor profesionale și promovarea mobilității profesionale (FSE+).

**Documente**

[PEO\_Corrigendum Ghidul „Ține pasul”.pdf](https://www.fonduri-structurale.ro/descarca-document/65173)

Sursa: MIPE

\*

Ghidul pentru sprijinirea înființării de întreprinderi sociale în mediul urban prin PEO a fost actualizat!

 Autoritatea de Management pentru Programul Educație și Ocupare 2021-2027 a publicat luni, 25 septembrie 2023, un nou corrigendum la Ghidul Solicitantului – Condiții Specifice „Sprijin pentru înființarea de întreprinderi sociale în mediul urban”, aferent Programului Educație și Ocupare (PEO) 2021-2027.

Modificarea vizează ***creșterea costului unitar decontabil din finanțare pentru ora programată de curs cu 3 bani***, respectiv de la 24,78 lei la 24,81 lei.

**Documente**

[PEO\_Corrigendum Ghidul „Sprijin pentru înființarea de întreprinderi sociale în mediul urban”.pdf](https://www.fonduri-structurale.ro/descarca-document/65174)

Sursa: MIPE

\*

S-a lansat primul apel în cadrul Programului Interreg VI-A NEXT Ungaria-Slovacia-România-Ucraina

Programul VI-A NEXT Ungaria-Slovacia-România-Ucrainaa a lansat în data de 21 septembrie 2023 primul Apel deschis pentru propuneri de proiecte.

**Solicitanți eligibili:**

* entitățile publice;
* organizații echivalente celor de drept public;
* organizații non-guvernamentale.

Pentru aplicanţii eligibili din România, viitoarele proiectele vor fi parteneriate cu cel puțin un partener din județele Maramureș, Satu-Mare și Suceava și un partener din regiunile eligibile ale Ucrainei Transcarpatia, Ivano-Frankivsk şi Cernăuți, la care se pot implica suplimentar  parteneri din Ungaria (judeţele Szabolcs-Szatmár-Bereg și Borsod-Abaúj-Zemplén) şi Slovacia (regiunile autonome Košice și Prešov).

Se pot depune proiecte în parteneriat transfrontalier care să contribuie la următoarele **Priorități şi Obiective Specifice** din cadrul Programului, respectiv:

* Prioritatea 1: Cooperare pentru o regiune de frontieră rezistentă și ecologică
  + Obiectivul Specific 1.1: Adaptarea la schimbările climatice, prevenirea riscurilor
  + Obiectivul Specific 1.1: Biodiversitate și poluare redusă
* Prioritatea 2: Cooperare pentru o regiune de frontieră sănătoasă și atractivă
  + Obiectivul Specific 2.1: Acces egal la asistență medicală
  + Obiectivul Specific 2.2: Cultură
* Prioritatea 3: Cooperare pentru o regiune de graniță cooperantă
  + Obiectivul Specific 3.1: Relații armonioase de vecinătate prin cooperare
  + Obiectivul Specific 3.2: Sporirea siguranței și securității Europei

**Bugetul disponibil** din fonduri Interreg pentru primul Apel este de 49 993 185 milioane de euro. Valoarea granturilor Interreg acordate va fi de maxim 90% din totalul costurilor eligibile ale proiectelor (pentru fiecare lider / partener de proiect), iar rata de cofinanțare minim 10%. Maxim 5% din bugetul aferent partenerului român poate fi solicitat MDLPA.

La semnarea contractului de finanţare se va acorda un avans în valoare de maxim 25% din totalul alocării unui proiect.

**Perioada de depunere:**

* Proiecte la scară mică și proiecte normale fără infrastructură – depunere online până la 20 decembrie 2023, ora 16:00 (EET)
* Proiecte normale și proiecte mari cu infrastructură  – depunere online până la 14 martie 2024, ora 16:00 (EET)

Potrivit comunicatului oficial, în perioada de aplicare, aplicanţii pot solicita informații, îndrumări și clarificări de la persoanele de contact Secretariatul Comun și punctele de informare prin telefon sau prin e-mail.

Date de contact:

* Secretariatul Comun, Budapesta: Dănuţ Ene, e-mail info@next.huskroua-cbc.eu, Telefon +36 30 482 1163
* Punctul de informare Satu Mare: Franciska Őri-Pákay, e-mail Satu-Mare@huskroua-cbc.eu, Telefon 0721 297 419
* Punctul de informare Sighetu Marmaţiei: Marian Ferțadi, e-mail Sighetu-Marmatiei@szechenyiprogramiroda.hu, Telefon 0722 783 614
* Autoritatea Naţională din România: Ioana Maiorescu, e-mail ioana.maiorescu@mdlpa.ro, Telefon 0372 111 305

**Documente**

[VI-A NEXT Ungaria-Slovacia-România-Ucraina - Apel 1.zip](https://www.fonduri-structurale.ro/descarca-document/65143)

Sursa: MDLPA

🏵🏵🏵

Din Actualitatea Europeană

Moldova aderă la Mecanismul de protecție civilă al UE

Uniunea Europeană și Moldova au semnat astăzi, 29 septembrie, acordul prin care Moldova devine stat participant la [Mecanismul de protecție civilă al UE](https://civil-protection-humanitarian-aid.ec.europa.eu/what/civil-protection/eu-civil-protection-mechanism_en).

Odată ce acordul va fi ratificat de Moldova, el se va aplica cu titlu provizoriu până la intrarea deplină în vigoare la 1 ianuarie 2024.

Acest pas important al aderării Republicii Moldova la fundamentul sistemului UE de gestionare a riscurilor în caz de dezastru a fost marcat printr-o vizită la Chișinău a comisarului pentru gestionarea crizelor, Janez**Lenarčič**, care s-a întâlnit cu ministrul afacerilor interne, Adrian Efros. Cei doi au semnat acordul prin care Republicii Moldova i se conferă statutul de membru al Mecanismul de protecție civilă al UE.

Comisarul pentru gestionarea crizelor, Janez**Lenarčič**, a declarat: *„Sunt mândru să îi urez astăzi bun venit Republicii Moldova în familia salvatorilor europeni: Mecanismul de protecție civilă al UE. Atunci când atacul brutal al Rusiei împotriva Ucrainei a avut ca rezultat faptul că mii de ucraineni s-au refugiat din calea războiului, Moldova s-a dovedit a fi un partener de încredere. Doresc să le mulțumesc autorităților de protecție civilă din Republica Moldova pentru eforturile depuse. Prin aderarea Republicii Moldova la Mecanismul de protecție civilă al UE ne putem îmbunătăți în mod semnificativ gradul de pregătire pentru situații de urgență și putem construi un sistem mai rezilient de gestionare a riscurilor în caz de dezastru în Europa. Împreună suntem mai puternici.”*

Moldova a beneficiat de Mecanismul de protecție civilă al UE pentru a face față unei strămutări de persoane de mare amploare declanșate de invadarea Ucrainei de către Rusia. De asemenea, la începutul acestui an UE a mobilizat 36 de generatoare de energie electrică pentru 30 de spitale din Republica Moldova, provenind din rezerva energetică rescEU. În plus, UE a sprijinit Moldova cu 48 de milioane EUR sub formă de ajutor umanitar de la începutul războiului de agresiune al Rusiei împotriva Ucrainei.

Ca membru cu drepturi depline al Mecanismului de protecție civilă al UE, Moldova va putea nu numai să primească sprijin imediat, ci și să furnizeze asistență țărilor afectate de dezastre naturale sau provocate de om, prin intermediul mecanismului, ceea ce va conduce la un răspuns mai solid și mai bine coordonat în situațiile de criză din Europa și din restul lumii.

Comunicatul de presă este disponibil [online](https://ec.europa.eu/commission/presscorner/detail/en/ip_23_4654)[EN**•••**](https://romania.representation.ec.europa.eu/news/moldova-adera-la-mecanismul-de-protectie-civila-al-ue-2023-09-29_ro#modal).

\*

Uniunea europeană a sănătății: Comisia salută acordul politic privind taxele percepute de Agenția Europeană pentru Medicamente

Comisia salută acordul politic la care au ajuns astăzi Parlamentul European și Consiliul UE referitor la Regulamentul privind taxele percepute de Agenția Europeană pentru Medicamente (EMA). Noile norme, propuse de Comisie în [decembrie 2022](https://ec.europa.eu/commission/presscorner/detail/en/mex_22_7721), vor garanta că aceste taxe **reflectă mai bine activitatea EMA de evaluare a calității, siguranței și eficacității medicamentelor** înainte ca acestea să fie autorizate în UE, permițând agenției să dea dovadă în continuare de excelență științifică în evaluarea și supravegherea medicamentelor de uz uman și veterinar. De asemenea, taxele vor acoperi mai bine contribuția științifică importantă a autorităților statelor membre la acest proces.

Atunci când societățile solicită o autorizație de introducere pe piață pentru un medicament, ele plătesc o taxă către EMA pentru evaluarea științifică riguroasă a agenției. Această taxă include compensația pe care EMA o plătește autorităților naționale implicate în procesul de evaluare.

Acordul la care s-a ajuns astăzi **va simplifica structura taxelor percepute de EMA pentru a garanta faptul că taxele reflectă mai bine toate costurile asociate** și sunt mai **transparente** în ceea ce privește sumele plătite autorităților naționale. Noile norme introduc, de asemenea, **un mecanism de monitorizare a costurilor** și flexibilitatea de a ajusta taxele în cazul unor modificări semnificative ale costurilor subiacente. Particularitățile **sectorului farmaceutic veterinar** sunt, de asemenea, luate în considerare prin acordarea de reduceri specifice ale taxelor pentru a sprijini disponibilitatea medicamentelor de uz veterinar.

**Etapele următoare**

Acordul politic la care au ajuns Parlamentul European și Consiliul face în prezent obiectul aprobării oficiale de către cei doi colegiuitori. După adoptare, regulamentul va intra în vigoare în ziua următoare publicării în Jurnalul Oficial.


**Informații suplimentare**

[Sistemul de taxe al Agenției Europene pentru Medicamente (EMA) – Evaluarea impactului și propunerea Comisiei (europa.eu).](https://health.ec.europa.eu/medicinal-products/legal-framework-governing-medicinal-products-human-use-eu/european-medicines-agencys-ema-fee-system-impact-assessment-and-commission-proposal_en)

\*

Comisia face bilanțul realizărilor și identifică domeniile de acțiune pentru construirea unei Europe mai reziliente, mai competitive și mai durabile

Înaintea summitului de la Granada, Comisia face bilanțul realizărilor și identifică domeniile de acțiune pentru construirea unei Europe mai reziliente, mai competitive și mai durabile.

Prin comunicarea adoptată Comisia contribuie la viitoarea dezbatere la nivel de lideri, care va avea loc la Granada și care va avea ca temă abordarea orientată spre viitor a autonomiei strategice deschise a UE și obiectivele politice prioritare ale UE în anii următori. Comunicarea face bilanțul realizărilor și al provocărilor existente în ceea ce privește construirea unei economii mai reziliente, mai competitive și mai durabile, protejarea cetățenilor UE și garantarea bunăstării acestora. Aceasta are la bază [Declarația de la Versailles](https://www.consilium.europa.eu/ro/press/press-releases/2022/03/11/the-versailles-declaration-10-11-03-2022/?utm_source=dsms-auto&utm_medium=email&utm_campaign=The%20Versailles%20declaration%2C%2010%20and%2011%20March%202022)[RO**•••**](https://romania.representation.ec.europa.eu/news/comisia-face-bilantul-realizarilor-si-identifica-domeniile-de-actiune-pentru-construirea-unei-europe-2023-09-28_ro#modal) adoptată de liderii UE la 11 martie 2022.

Comunicarea evidențiază domenii specifice în care trebuie făcute mai multe eforturi, cum ar fi construirea unei piețe unice mai inovatoare și mai interconectate, menținerea coeziunii interne, promovarea alianțelor cu partenerii internaționali și consolidarea capacității UE de furnizor de securitate pentru cetățenii săi și pentru regiune. UE trebuie să depună în continuare eforturi pentru a reduce riscurile și a-și consolida baza economică și industrială, protejându-și în același timp securitatea economică și modelul social unic.

Președinta Comisiei Europene, Ursula **von der Leyen**, a declarat:*„Europa a reacționat cu hotărâre la evoluția rapidă a mediului geopolitic și economic. Noua realitate necesită consolidarea capacității noastre de a proteja interesele strategice ale Europei și de garanta securitatea cetățenilor și a partenerilor noștri. De la Declarația de la Versailles, UE își menține poziția și se transformă într-o economie mai rezilientă, mai competitivă și mai durabilă. Vom fi în continuare uniți și vom aprofunda și mai mult legăturile cu partenerii noștri și cu cei care ne împărtășesc preocupările și interesele.”*

**Consolidarea capabilităților de apărare ale Europei și construirea unei păci durabile în Europa**

UE a luat măsuri îndrăznețe pentru a-și dezvolta dimensiunea de apărare și pentru a consolida capabilitățile de apărare ale Europei. Prin Busola strategică pentru securitate și apărare, UE a luat măsuri pentru a-și consolida capacitatea de furnizor de securitate. Adoptarea celei de a treia declarații comune cu NATO în ianuarie 2023 a consolidat în mod substanțial parteneriatul strategic UE-NATO, care cuprinde acum noi domenii de cooperare, cum ar fi tehnologiile emergente și disruptive, clima, apărarea și spațiul. Prin inițiative precum abordarea axată pe trei direcții care vizează furnizarea a 1 milion de muniții Ucrainei, UE a luat măsuri coordonate fără precedent pentru a spori ajutorul militar și pentru a sprijini atât achizițiile comune în domeniul apărării, cât și mărirea producției de muniții din bugetul UE.

Punerea în aplicare a Fondului european de apărare (FEA) stimulează inovarea și abordările bazate pe cooperare în industria de apărare a UE, dar sunt necesare eforturi suplimentare pentru a stimula mobilitatea militară în întreaga Uniune, pentru a consolida baza tehnologică și industrială a apărării europene și pentru a contracara amenințările cibernetice și hibride. Comisia va prezenta o strategie industrială europeană în domeniul apărării pentru a pregăti viitorul cadru de cooperare în domeniul apărării.

Războiul de agresiune al Rusiei împotriva Ucrainei subliniază, de asemenea, importanța extinderii UE. UE continuă să ofere asistență tuturor țărilor candidate în procesul de aderare, urmând ca în următorul pachet anual de extindere să evalueze progresele înregistrate în acest sens.

**Consolidarea securității energetice a Europei și abordarea crizei climatice**

UE a redus cu mult presiunea pe care Rusia a avut-o asupra economiei și a aprovizionării noastre cu energie prin reducerea cererii, prin diversificarea surselor de aprovizionare cu energie și prin accelerarea implementării energiei din surse regenerabile. Din august 2022 până în iulie 2023, cererea de gaze a statelor membre a scăzut cu 17 %.

Directiva revizuită privind energia din surse regenerabile prevede că statele membre pot stabili norme mai rapide și mai simple în materie de autorizații, scopul fiind ca, până în 2030, ponderea energiei din surse regenerabile în consumul total de energie al UE să ajungă la 42,5 %.

Datorită planului REPowerEU, UE și-a diversificat deja o mare parte din aprovizionarea cu energie, ponderea gazului rusesc importat prin gazoducte scăzând, în 2021, la 50 % din totalul importurilor de gaze și la mai puțin de 10 % în 2023. Importurile de petrol din Rusia au scăzut de la 27 % la 6 %, iar importurile de cărbune au încetat complet (în 2021, acestea reprezentau 46 % din importurile totale).

Ar trebui abordate în mod prioritar blocajele care există în continuare. Reforma organizării pieței energiei electrice va facilita și mai mult integrarea energiei din surse regenerabile și va asigura accesul la energie electrică din surse regenerabile și nefosile la prețuri accesibile. De asemenea, UE trebuie să îmbunătățească interconexiunile energetice din cadrul pieței unice și să își modernizeze rețelele. Nu ne putem permite să ne mulțumim cu situația actuală.

**Construirea unei baze economice mai solide și mai durabile**

Comisia și-a reînnoit angajamentul de a finaliza piața unică, punând accentul pe asigurarea respectării normelor existente și pe eliminarea barierelor, în special în domeniul serviciilor. Aceasta continuă să urmărească o politică comercială ambițioasă și solidă, adaptându-se în același timp la creșterea instabilității și a fragmentării geopolitice și la urgența climatică. În același timp, Comisia consolidează reziliența și creează noi oportunități prin dezvoltarea rețelei sale de acorduri comerciale și prin aprofundarea parteneriatelor prin forme flexibile de colaborare cu țările terțe. UE a acționat cu hotărâre pentru a aborda riscurile economice și dependențele strategice, adoptând măsuri pentru reducerea riscurilor în domenii-cheie:

* Prin propunerea de act legislativ privind materiile prime critice, UE își va îmbunătăți accesul la o aprovizionare sigură, diversificată, accesibilă ca preț și durabilă cu materii prime critice.
* Prin Actul european privind cipurile, investițiile la nivelul UE și la nivel național vor intensifica capacitățile de cercetare, dezvoltare și producție a semiconductorilor în întreaga Europă.
* Pentru a intensifica producția de tehnologii curate în UE, Comisia a propus [Regulamentul privind industria care contribuie la obiectivul zero emisii nete](https://single-market-economy.ec.europa.eu/publications/net-zero-industry-act_en)[EN**•••**](https://romania.representation.ec.europa.eu/news/comisia-face-bilantul-realizarilor-si-identifica-domeniile-de-actiune-pentru-construirea-unei-europe-2023-09-28_ro#modal), în urma Planului industrial al Pactului verde.
* Trăgând învățăminte în urma pandemiei, UE consolidează, de asemenea, securitatea aprovizionării cu medicamente.
* UE a făcut pași importanți în direcția construirii unei economii digitale care să promoveze drepturile și principiile unei ere digitale centrate pe factorul uman.
* Comisia a continuat să pună în aplicare Pilonul european al drepturilor sociale.
* UE a luat măsuri suplimentare pentru a garanta securitatea, durabilitatea și reziliența alimentară la nivel mondial.
* Ca parte a Strategiei europene pentru securitate economică, se lucrează la întocmirea unei liste de tehnologii cu potențiale aplicații cu dublă utilizare. Aceste tehnologii sunt esențiale pentru securitatea economică, scopul fiind evaluarea riscurilor în materie de securitate și de scurgere și elaborarea de măsuri de atenuare.

**Sprijinirea investițiilor publice și private**

Pentru a realiza prioritățile strategice ale Europei și pentru a aborda provocările viitoare, vor fi necesare investiții publice și private suplimentare semnificative.

Mecanismul de redresare și reziliență contribuie la plasarea UE pe calea creșterii durabile prin stimularea reformelor și a investițiilor ambițioase. Programele din cadrul politicii de coeziune și InvestEU contribuie la respectarea priorităților strategice precum tranziția verde și digitală, inovarea și investițiile sociale și competențele, precum și sprijinul pentru IMM-uri.

Bugetul pe termen lung al UE s-a dovedit a fi un instrument flexibil în contextul unor crize multiple. Cu toate acestea, întrucât marja de flexibilitate a fost epuizată, Comisia a propus ajustări punctuale, astfel încât bugetul UE să poată asigura îndeplinirea în continuare a celor mai importante obiective.

Ca parte a revizuirii specifice a cadrului financiar multianual, platforma „Tehnologii strategice pentru Europa” (STEP) va mobiliza și va consolida instrumentele UE de a finanțare a investițiilor în tehnologii profunde, în tehnologii digitale și curate și în biotehnologii.

Investițiile publice joacă un rol important în reducerea riscurilor cu care se confruntă întreprinderile inovatoare și în corectarea disfuncționalităților pieței. Prin urmare, trebuie să se convină de urgență asupra reformei propuse a cadrului european de guvernanță economică pentru a răspunde în mod adecvat provocărilor viitoare și pentru a crea claritate și previzibilitate pentru politica fiscală națională.

Întrucât cea mai mare parte a finanțării pentru prioritățile-cheie ale UE va trebui să provină din sectorul privat, este foarte important să se creeze un mediu de afaceri favorabil investițiilor. Comisia își continuă eforturile de aprofundare și integrare a piețelor de capital, de finalizare a uniunii bancare și de instituire a unui cadru eficace de finanțare durabilă.

**Context**

La 10 și 11 martie 2022, la scurt timp după ce războiul de agresiune al Rusiei împotriva Ucrainei a zdruncinat ordinea bazată pe norme, șefii de stat sau de guvern din UE s-au reunit la Versailles. Prin [Declarația de la Versailles](https://www.consilium.europa.eu/ro/press/press-releases/2022/03/11/the-versailles-declaration-10-11-03-2022/?utm_source=dsms-auto&utm_medium=email&utm_campaign=The%20Versailles%20declaration%2C%2010%20and%2011%20March%202022)[RO**•••**](https://romania.representation.ec.europa.eu/news/comisia-face-bilantul-realizarilor-si-identifica-domeniile-de-actiune-pentru-construirea-unei-europe-2023-09-28_ro#modal), UE s-a angajat să își asume o mai mare responsabilitate pentru securitatea sa, să consolideze capabilitățile de apărare și să ia măsuri suplimentare în vederea consolidării suveranității europene, a reducerii dependențelor și a elaborării unui nou model de creștere și de investiții. În această declarație s-a stabilit o agendă amplă, colectivă, menită să consolideze capacitatea Europei de a contribui la securitatea regională și mondială. Comunicarea de astăzi face bilanțul a ceea ce s-a realizat, 18 luni mai târziu, în ceea ce privește promovarea și construirea unei economii mai reziliente, mai competitive și mai durabile, care să îi protejeze pe cetățenii UE și să le garanteze bunăstarea. Reuniunea informală a șefilor de stat și de guvern din UE are loc la Granada la 6 octombrie.

**Informații suplimentare**

[Comunicarea intitulată „Către o Europă mai rezilientă, mai competitivă și mai durabilă”](https://commission.europa.eu/publications/commission-communication-towards-more-resilient-competitive-and-sustainable-europe_en)[EN**•••**](https://romania.representation.ec.europa.eu/news/comisia-face-bilantul-realizarilor-si-identifica-domeniile-de-actiune-pentru-construirea-unei-europe-2023-09-28_ro#modal)

[Fișă informativă](https://commission.europa.eu/document/dbf555fa-402f-4899-b0f2-398854a1c44c_en)[EN**•••**](https://romania.representation.ec.europa.eu/news/comisia-face-bilantul-realizarilor-si-identifica-domeniile-de-actiune-pentru-construirea-unei-europe-2023-09-28_ro#modal)

[Cuvânt de deschidere al președintei von der Leyen la summitul de la Versailles, 11 martie 2022](https://ec.europa.eu/commission/presscorner/detail/en/statement_22_1708)[EN**•••**](https://romania.representation.ec.europa.eu/news/comisia-face-bilantul-realizarilor-si-identifica-domeniile-de-actiune-pentru-construirea-unei-europe-2023-09-28_ro#modal)

[Declarația de la Versailles](https://www.consilium.europa.eu/ro/press/press-releases/2022/03/11/the-versailles-declaration-10-11-03-2022/?utm_source=dsms-auto&utm_medium=email&utm_campaign=The%20Versailles%20declaration%2C%2010%20and%2011%20March%202022)[RO**•••**](https://romania.representation.ec.europa.eu/news/comisia-face-bilantul-realizarilor-si-identifica-domeniile-de-actiune-pentru-construirea-unei-europe-2023-09-28_ro#modal)

[Sprijinul UE pentru Ucraina](https://eu-solidarity-ukraine.ec.europa.eu/index_ro)[RO**•••**](https://romania.representation.ec.europa.eu/news/comisia-face-bilantul-realizarilor-si-identifica-domeniile-de-actiune-pentru-construirea-unei-europe-2023-09-28_ro#modal)

\*

Comisia Europeană Anunță Lansarea Competiției „Lider European” 2023

Reprezentanța Comisiei Europene în România lansează cu entuziasm competiția „Lider European” 2023.

Acest concurs, **dedicat elevilor de liceu din România,** își propune să dezvolte și să premieze abilitățile de leadership și de vorbire în public, promovând în același timp spiritul de echipă și colaborarea creativă.

Dacă ești elev de liceu și dorești să explorezi noi orizonturi și să-ți dezvolți aptitudinile, iată o oportunitate excelentă: formează o echipă împreună cu alți trei colegi și asigurați-vă că aveți un profesor coordonator. Invită și alți prieteni să participe și înscrieți-vă toți la concurs.

Concursul „Lider European”, desfășurat în perioada septembrie-noiembrie 2023 și organizat în parteneriat cu Ministerul Educației, oferă elevilor de liceu din România o oportunitate unică de a-și dezvolta abilitățile de leadership și de vorbire în public. În plus, competiția încurajează spiritul de echipă și colaborarea, oferindu-le elevilor șansa de a se face remarcați prin talentele lor.

Pentru a oferi tuturor elevilor interesati o perspectivă mai detaliată asupra competiției, Reprezentanța Comisiei Europene în România va organiza în perioada 10-11 octombrie 2023 o serie de întâlniri informative și sesiuni de pregătire online. Înscrierile pentru aceste evenimente vor fi deschise în perioada 29 septembrie – 9 octombrie 2023.

Data limită pentru înscrierea în competiție este 17 octombrie 2023, iar proiectele trebuie trimise până la data de 8 noiembrie 2023. Pe 22 noiembrie 2023 vor fi anunțate cele opt echipe finaliste, care vor fi premiate cu locurile pe podium și mențiuni.

Elevii din cele trei echipe de pe podium vor avea șansa de a-și susține proiectele direct la sediul Reprezentanței Comisiei Europene în România, în București, pe data de 28 noiembrie 2023.

Pentru detalii complete despre regulamentul concursului, instrucțiuni de înscriere și resurse pentru pregătire, vă invităm să accesați linkul oficial al competiției: <https://romania.representation.ec.europa.eu/lider-european_ro>[RO**•••**](https://romania.representation.ec.europa.eu/news/comisia-europeana-anunta-lansarea-competitiei-lider-european-2023-2023-09-28_ro#modal).

Pentru întâlnirile online dedicate „Lider European”, se așteaptă participarea a aproximativ 4.000 de profesori și elevi din toată țara. Nu ratați șansa de a vă înscrie și de a face parte din această experiență extraordinară!

Anul trecut, 1.600 de liceeni au luat parte la competiția „Lider European”. Acum, este șansa ta să te alături lor și să îți demonstrezi abilitățile.

Reprezentanța Comisiei Europene în România acționează ca voce a Comisiei în România. Printre numeroasele atribuții pe care le are, Reprezentanța Comisiei Europene în România se implică în dialoguri cu cetățenii, mediul universitar, societatea civilă, partenerii sociali și cu alte părți interesante și organizează comunicarea, dialogul și alte interacțiuni în legătură cu diverse priorități și politici ale UE.

Activitatea Reprezentanței este întregită de cea a Centrelor EUROPE DIRECT, care furnizează informații și comunică cu cetățenii la nivel regional și local, în întreaga Uniune Europeană.

**Pentru mai multe detalii:** Echipa Lider European Contact:[concurs@bseurope.com](mailto:concurs@bseurope.com)

\*

Primul raport privind stadiul evoluției deceniului digital invită la acțiuni colective pentru modelarea tranziției digitale

Primul raport privind stadiul evoluției deceniului digital invită la acțiuni colective pentru modelarea tranziției digitale.

[**Raportul de țară pentru România este dipsonibil aici.**](https://ec.europa.eu/newsroom/dae/redirection/document/98631)

Primul raport privind stadiul evoluției deceniului digital oferă o imagine cuprinzătoare a progreselor înregistrate în direcția realizării transformării digitale, care îi va oferi UE posibilitatea de a deveni mai suverană, mai rezilientă și mai competitivă din punct de vedere digital. El cuprinde o evaluare a performanței UE în raport cu [obiectivele și țintele pe care Europa și le-a stabilit pentru 2030](https://commission.europa.eu/strategy-and-policy/priorities-2019-2024/europe-fit-digital-age/europes-digital-decade-digital-targets-2030_ro)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal), pornind de la patru piloni principali: **competențele digitale, infrastructura digitală, digitalizarea întreprinderilor**, inclusiv utilizarea inteligenței artificiale (IA) și **digitalizarea serviciilor publice**. Raportul include, de asemenea, monitorizarea angajamentului asumat prin [**Declarația europeană privind drepturile și principiile digitale**](https://digital-strategy.ec.europa.eu/ro/policies/digital-principles)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal) față de o transformare digitală securizată, sigură și durabilă, centrată pe cetățeni.

Raportul din 2023, primul dintr-o serie de rapoarte anuale, este un **apel adresat statelor membre la acțiuni colective** având ca scop abordarea lacunelor actuale în materie de investiții, accelerarea transformării digitale în Europa și intensificarea eforturilor în direcția atingerii obiectivelor [programului de politică privind deceniul digital](https://digital-strategy.ec.europa.eu/ro/policies/europes-digital-decade)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal) (PPDD). Adoptat de Parlamentul European și de Consiliu și intrat în vigoare la 9 ianuarie 2023, PPDD include un sistem de guvernanță colaborativă între UE și autoritățile naționale.

Recomandările orizontale și recomandările specifice fiecărei țări din raportul pentru 2023 prezintă o **cale clară și operațională de urmat**. Recomandările vor sta la baza **discuțiilor și a colaborării** dintre Comisie și statele membre cu privire la **modul în care ne vom atinge obiectivele comune**. Această activitate va fi sprijinită prin implementarea unor **proiecte multinaționale la scară largă**, inclusiv a [consorțiilor pentru o infrastructură digitală europeană](https://digital-strategy.ec.europa.eu/ro/policies/edic)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal) (EDIC) nou introduse.

Iată, în continuare, care au fost **principalele constatări** în diferitele domenii abordate în raport.

**Infrastructura digitală – conectivitate securizată**

În cadrul obiectivului actual pentru 2030, acoperirea la nivel de gigabiți ar trebui să fie la dispoziția tuturor, la fel cum ar trebui să existe rețele 5G performante în toate zonele populate.

În prezent, rețelele de fibră optică, care sunt esențiale pentru asigurarea conectivității cu viteze de ordinul gigabiților pe secundă, ajung doar la 56 % din locuințe. 81 % din populație beneficiază de acoperire 5G, procentul scăzând la 51 % în zonele rurale. Cu toate acestea, implementarea rețelelor 5G autonome întârzie, iar tehnologia 5G nu corespunde încă, din punct de vedere al calității, așteptărilor utilizatorilor finali și nevoilor industriei. 55 % din locuințele rurale nu sunt încă deservite de nicio rețea avansată, în timp ce 9 % nu sunt încă acoperite de nicio rețea fixă.

**Sunt necesare investiții suplimentare de până la cel puțin 200 miliarde EUR** pentru a asigura o acoperire completă la nivel de gigabiți în toată Uniunea, precum și o acoperire 5G în toate zonele populate. Statele membre ar trebui să își cartografieze lacunele în materie de conectivitate și să analizeze posibilitățile de finanțare pentru completarea investițiilor private în zone care nu sunt viabile din punct de vedere comercial, inclusiv în zonele rurale și în cele îndepărtate, care beneficiază de cadrul de reglementare al UE favorabil investițiilor.

**Semiconductori**

Obiectivul actual pentru 2030 este ca UE să își dubleze cota din valoarea producției mondiale de semiconductori de ultimă generație, de la 10 % cât este în prezent până la 20 % din cota de piață mondială ca valoare.

Pentru a atinge acest obiectiv, [**Actul european privind cipurile**](https://digital-strategy.ec.europa.eu/ro/policies/european-chips-act)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal), care a intrat în vigoare la 21 septembrie 2023, vizează dezvoltarea unui ecosistem prosper al semiconductorilor și a unor lanțuri de aprovizionare reziliente. Statele membre ar trebui să promoveze politici și investiții naționale pentru a stimula și mai mult capacitățile interne de proiectare și producție a cipurilor și pentru a dezvolta competențele locale în domeniul tehnologiilor avansate, în toate sectoarele.

**Digitalizarea întreprinderilor**

PPDD stabilește trei obiective pentru promovarea digitalizării întreprinderilor:

* cel puțin 75 % dintre întreprinderile din UE ar trebui să adopte, în operațiunile lor, **servicii de cloud computing, servicii care utilizează volume mari de date și/sau inteligență artificială (IA)**;
* peste 90 % dintre întreprinderile mici și mijlocii (IMM-uri) ar trebui să atingă cel puțin un **nivel de bază de intensitate digitală** (măsurarea utilizării diferitelor tehnologii digitale la nivel de întreprindere);
* **numărul de unicorni** (societăți evaluate la peste 1 miliard EUR) **ar trebui să se dubleze**.

Fără investiții și stimulente suplimentare, traiectoria de referință preconizată indică faptul că, până în 2030, doar 66 % dintre întreprinderi vor utiliza tehnologia de tip cloud, 34 % volume mari de date și 20 % IA. În plus, potrivit celor mai recente date disponibile, doar 69 % dintre IMM-urile din UE ating un nivel de bază de intensitate digitală, cu progrese inegale și insuficiente de la un stat membru la altul. Pentru a îmbunătăți adoptarea tehnologiei, statele membre ar trebui **să sensibilizeze publicul cu privire la beneficiile digitalizării întreprinderilor**, precum și să promoveze și să sprijine [centrele europene de inovare digitală](https://digital-strategy.ec.europa.eu/ro/activities/edihs)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal).

Numărul de unicorni cu sediul în UE a crescut semnificativ în ultimul deceniu. Dacă tendința se menține, UE ar putea să își îndeplinească obiectivul înainte de 2030, dar numai în condițiile în care nu slăbește ritmul, dată fiind instabilitatea piețelor. Cu toate acestea, continuă să existe diferențe în raport cu alte economii avansate: la începutul anului 2023, numărul unicornilor cu sediul în UE era de doar 249, față de 1 444 în SUA și 330 în China.

**Digitalizarea serviciilor publice**

Obiectivele PPDD prevăd o accesibilitate online în proporție de 100 % a serviciilor publice esențiale și, după caz, posibilitatea ca cetățenii și întreprinderile din Uniune să interacționeze online cu administrațiile publice, acces online la propriile dosare medicale electronice pentru 100 % dintre cetățenii Uniunii, precum și acces la identificarea electronică securizată pentru 100 % dintre cetățenii Uniunii.

Numeroase state membre sunt bine poziționate pentru a realiza **digitalizarea completă a serviciilor publice** **și a fișelor medicale**, precum și implementarea **identității digitale** pentru cetățenii lor. Cu toate acestea, sunt necesare investiții semnificative pentru a îmbunătăți disponibilitatea și performanța transfrontalieră a serviciilor publice. În ceea ce privește [portofelul european pentru identitatea digitală](https://commission.europa.eu/strategy-and-policy/priorities-2019-2024/europe-fit-digital-age/european-digital-identity_ro)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal), implementarea sa completă este în curs: potrivit estimărilor, aceasta va fi finalizată până în 2030 și va fi completată de [moneda euro digitală](https://finance.ec.europa.eu/digital-finance/digital-euro_ro)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal), propusă în iunie 2023.

**Competențe digitale**

UE s-a angajat să sporească competențele digitale de bază în rândul a cel puțin 80 % dintre persoanele cu vârste cuprinse între 16 și 74 de ani și să atingă cota de 20 milioane de specialiști în domeniul TIC până în 2030.

Cu toate acestea, raportul arată că, până în 2030 și în condițiile actuale, doar 59 % din populație va deține cel puțin competențe digitale de bază, iar numărul specialiștilor în TIC nu va putea depăși 12 milioane. Statele membre trebuie să acorde prioritate investițiilor în educație și competențe de calitate și să promoveze accesul femeilor la domeniile științei, tehnologiei, ingineriei și matematicii (STIM) de la o vârstă fragedă.

**Valori și principii pentru societatea online**

Raportul subliniază rolul de pionierat al UE în crearea condițiilor pentru o transformare digitală securizată, sigură și centrată pe factorul uman, conform Declarației europene privind drepturile și principiile digitale. UE a introdus măsuri de politică și legislative pertinente, cum ar fi [Regulamentul privind serviciile digitale](https://commission.europa.eu/strategy-and-policy/priorities-2019-2024/europe-fit-digital-age/digital-services-act-ensuring-safe-and-accountable-online-environment_ro)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal), [Regulamentul privind inteligența artificială](https://commission.europa.eu/strategy-and-policy/priorities-2019-2024/europe-fit-digital-age/excellence-and-trust-artificial-intelligence_ro)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal), [Legea europeană privind libertatea mass-mediei](https://commission.europa.eu/strategy-and-policy/priorities-2019-2024/new-push-european-democracy/european-democracy-action-plan/european-media-freedom-act_ro)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal) și [Comunicarea privind lumile virtuale](https://digital-strategy.ec.europa.eu/ro/library/eu-initiative-virtual-worlds-head-start-next-technological-transition)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal).

**O tranziție digitală durabilă**

Raportul urmărește eforturile depuse în prezent pentru o tranziție digitală mai verde. Măsuri precum [Inițiativa privind dreptul la reparare](https://commission.europa.eu/law/law-topic/consumer-protection-law/consumer-contract-law/rules-promoting-repair-goods_ro)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal), [Criteriile de proiectare ecologică pentru telefoanele mobile și tablete](https://commission.europa.eu/energy-climate-change-environment/standards-tools-and-labels/products-labelling-rules-and-requirements/sustainable-products/ecodesign-sustainable-products-regulation_ro)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal) și [Planul de acțiune al UE pentru digitalizarea sistemelor energetice](https://energy.ec.europa.eu/topics/energy-systems-integration/digitalisation-energy-system_ro)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal) vor reduce impactul tehnologiilor digitale asupra mediului. Investițiile suplimentare prin intermediul [planurilor naționale de redresare și reziliență](https://commission.europa.eu/business-economy-euro/economic-recovery/recovery-and-resilience-facility_ro)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal) sau investițiile comune sunt, de asemenea, esențiale pentru a încuraja tranziția deplină către soluții digitale cu zero emisii nete, alături de mecanisme de monitorizare îmbunătățite pentru măsurarea amprentei de mediu a serviciilor de comunicații electronice.

**Parteneriate internaționale**

Programul de politică pentru 2030 privind deceniul digital subliniază importanța cooperării internaționale pentru promovarea valorilor UE cu parteneri care împărtășesc aceeași viziune. S-au înregistrat progrese pe calea către atingerea acestui obiectiv în cadrul parteneriatelor digitale cu [Japonia](https://digital-strategy.ec.europa.eu/ro/news/eu-japan-summit-strengthening-our-partnership)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal), [Republica Coreea](https://digital-strategy.ec.europa.eu/ro/news/eu-and-republic-korea-digital-partnership-strengthening-our-economic-resilience)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal) și [Singapore](https://digital-strategy.ec.europa.eu/ro/news/eu-and-singapore-launch-digital-partnership)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal), precum și al Consiliilor pentru comerț și tehnologie cu [Statele Unite](https://commission.europa.eu/strategy-and-policy/priorities-2019-2024/stronger-europe-world/eu-us-trade-and-technology-council_ro)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal) și [India](https://ec.europa.eu/commission/presscorner/detail/ro/ip_22_2643)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal). De asemenea, UE și-a intensificat acțiunile în direcția sprijinirii transformării digitale a Ucrainei, integrând această țară în [zona de roaming gratuit a UE](https://digital-strategy.ec.europa.eu/ro/policies/roaming)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal).

**Etapele următoare**

Raportul include recomandări privind acțiunile, măsurile și politicile în domenii în care progresele sunt insuficiente. Statele membre vor prezenta acțiunile pe care intenționează să le întreprindă pentru a atinge obiectivele și țintele prevăzute în foile lor de parcurs naționale care urmează să fie publicate până la data de 9 octombrie.

În termen de două luni de la adoptarea raportului, Comisia și statele membre vor discuta observațiile preliminare, punând accent pe recomandările formulate de Comisie în raportul său.

**Context**

Propusă în septembrie 2021, [Calea către deceniul digital](https://commission.europa.eu/strategy-and-policy/priorities-2019-2024/europe-fit-digital-age/europes-digital-decade-digital-targets-2030_ro)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal) definește măsuri concrete de stimulare a inovării și a investițiilor în domeniul competențelor digitale, al infrastructurilor digitale, al digitalizării întreprinderilor și al serviciilor publice. Această declarație a fost completată în decembrie 2022 de Declarația europeană privind drepturile și principiile digitale.

Pentru a urmări progresele înregistrate în ceea ce privește țintele și obiectivele digitale, Comisia a integrat în raportul privind stadiul evoluției deceniului digital indicele economiei și societății digitale (DESI), exercițiul anual de monitorizare a performanțelor Europei în domeniul digitalizării.

Centrul Comun de Cercetare (JRC) al Comisiei a contribuit în mod semnificativ la acest exercițiu de monitorizare, în cadrul activităților sale de [sprijinire și modelare](https://joint-research-centre.ec.europa.eu/jrc-science-and-knowledge-activities/digital-transition_ro)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal) a tranziției digitale. Centrul a publicat trei rapoarte care furnizează metodologii, concluzii și date în sprijinul îndeplinirii obiectivelor pentru 2030, atât la nivel european, cât și la nivel național: aceste rapoarte se referă la o [metodologie de estimare a traiectoriilor UE](https://publications.jrc.ec.europa.eu/repository/handle/JRC133748) către atingerea țintelor pentru 2030, la o [cartografiere a instrumentelor de finanțare ale UE](https://publications.jrc.ec.europa.eu/repository/handle/JRC134647) pentru realizarea obiectivelor deceniului digital și la o [analiză comparativă internațională a investițiilor private](https://publications.jrc.ec.europa.eu/repository/handle/JRC134743) în mai multe domenii tematice.

**Informații suplimentare**

[Primul raport privind stadiul evoluției deceniului digital – Întrebări și răspunsuri](https://ec.europa.eu/commission/presscorner/detail/ro/qanda_23_4620)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal)

[Fișă informativă privind stadiul evoluției deceniului digital](https://digital-strategy.ec.europa.eu/ro/library/sovereign-and-competitive-europe-factsheet)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal)

[Primul raport privind stadiul evoluției deceniului digital](https://digital-strategy.ec.europa.eu/ro/library/2023-report-state-digital-decade)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal)


[Rapoartele de țară privind deceniul digital](https://digital-strategy.ec.europa.eu/ro/library/country-reports-digital-decade-report-2023)[RO**•••**](https://romania.representation.ec.europa.eu/news/primul-raport-privind-stadiul-evolutiei-deceniului-digital-invita-la-actiuni-colective-pentru-2023-09-28_ro#modal)

\*

Alfabetizare financiară: Comisia publică cadrul comun de competențele financiare pentru copii și tineri al UE/OCDE

Comisia Europeană a publicat un cadru comun de competențele financiare pentru copii și tineri al UE/OCDE.

Cadrul vizează îmbunătățirea alfabetizării financiare a tinerilor, astfel încât aceștia să fie pregătiți să ia decizii financiare personale în cunoștință de cauză atât în prezent, cât și, mai ales, mai târziu în viață.

Obiectivul cadrului este de a stabili o înțelegere comună între statele membre și practicieni cu privire la competențele esențiale în materie de alfabetizare financiară de care au nevoie copiii și tinerii. Pe această bază, cadrul poate sprijini dezvoltarea politicilor de alfabetizare financiară, a programelor și a materialelor didactice de către părțile interesate publice, private și non-profit.

Comisia și OCDE se vor concentra în prezent pe încurajarea și sprijinirea utilizării cadrului de către autoritățile naționale, practicieni și alte părți interesate. Eficacitatea cadrului depinde de stabilirea unei înțelegeri comune a alfabetizării financiare în rândul diferitelor părți interesate din statele membre și de disponibilitatea acestora de a utiliza cadrul și de a contribui în mod activ la sporirea impactului politicilor și inițiativelor de alfabetizare financiară.

Un eveniment de lansare a cadrului va avea loc la 2 octombrie 2023, la Bruxelles. [Mai multe informații](https://finance.ec.europa.eu/events/launch-joint-euoecd-infe-financial-competence-framework-children-and-youth-2023-10-02_en)[EN**•••**](https://romania.representation.ec.europa.eu/news/alfabetizare-financiara-comisia-publica-cadrul-comun-de-competentele-financiare-pentru-copii-si-2023-09-28_ro#modal) despre eveniment.

**Context**

Comisia Europeană și [Organizația pentru Cooperare și Dezvoltare Economică/Rețeaua internațională pentru educație financiară (OCDE/INFE)](https://www.oecd.org/financial/education/topics/) au elaborat acest cadru în contextul [Planului de acțiune privind uniunea piețelor de capital din 2020](https://eur-lex.europa.eu/legal-content/RO/TXT/?uri=COM:2020:590:FIN)[RO**•••**](https://romania.representation.ec.europa.eu/news/alfabetizare-financiara-comisia-publica-cadrul-comun-de-competentele-financiare-pentru-copii-si-2023-09-28_ro#modal) (Acțiunea 7: Capacitarea cetățenilor prin intermediul alfabetizării financiare) și ca parte a programului de lucru al OCDE/INFE. Un [cadru similar, destinat adulților](https://finance.ec.europa.eu/publications/commission-and-oecd-infe-publish-joint-framework-adults-improve-individuals-financial-skills_en)[EN**•••**](https://romania.representation.ec.europa.eu/news/alfabetizare-financiara-comisia-publica-cadrul-comun-de-competentele-financiare-pentru-copii-si-2023-09-28_ro#modal), a fost publicat în ianuarie 2022.

Necesitatea de a îmbunătăți nivelul de alfabetizare financiară în UE este mai relevantă ca oricând, după cum o demonstrează recentul [sondaj Eurobarometru din 2023 privind alfabetizarea financiară](https://europa.eu/eurobarometer/surveys/detail/2953). Studiul respectiv a confirmat că nivelurile generale de alfabetizare financiară în UE rămân alarmant de scăzute. Acesta a arătat, de asemenea, că, în general, tinerii au cunoștințe financiare mai reduse și un comportament financiar mai puțin prudent decât persoanele în vârstă. Potrivit [sondajului Eurobarometru Flash din octombrie 2022 privind produsele financiare cu amănuntul](https://digital-finance-platform.ec.europa.eu/observatory/policy-corner/new-eurobarometer-survey-retail-financial-services-and-products), tinerii sunt, de asemenea, mai puțin încrezători decât generațiile mai în vârstă atunci când își gestionează finanțele personale. În același timp, tinerii sunt mai atrași de instrumente financiare mai riscante, cum ar fi criptoactivele. De asemenea, au mai multă încredere în platformele de comunicare socială ca sursă de informații și se simt mai în siguranță să efectueze tranzacții financiare prin intermediul internetului sau al aplicațiilor. Acest lucru ar sugera că inițiativele care vizează tinerii cu scopul de le a spori nivelul de alfabetizare financiară ar putea avea un impact deosebit de mare.

Pe modelul cadrului destinat adulților, cadrul pentru copii și tineri este însoțit de un instrument Excel care facilitează navigarea și filtrarea competențelor în funcție de nevoile utilizatorilor.


**Pentru informații suplimentare**

[Cadrul de competențe financiare pentru copii și tineri](https://finance.ec.europa.eu/publications/commission-and-oecd-infe-publish-joint-framework-children-and-youth_en)[EN**•••**](https://romania.representation.ec.europa.eu/news/alfabetizare-financiara-comisia-publica-cadrul-comun-de-competentele-financiare-pentru-copii-si-2023-09-28_ro#modal)

\*

Marile platforme online raportează cu privire la primele șase luni de funcționare pe baza noului Cod de bune practici privind dezinformarea

Marile platforme online raportează cu privire la primele șase luni de funcționare pe baza noului Cod de bune practici privind dezinformarea.

Marile platforme online semnatare ale noului [Cod de bune practici privind dezinformarea](https://digital-strategy.ec.europa.eu/ro/policies/code-practice-disinformation) din 2022 (Google, Meta, Microsoft, TikTok) au publicat noi rapoarte privind modul în care și-au transpus în practică angajamentele de a reduce răspândirea dezinformării. Aceste documente, care pot fi descărcate de pe site-ul [Centrului pentru transparență](https://disinfocode.eu/), arată că semnatarii depun eforturi suplimentare pentru a spori transparența și pentru a furniza date relevante. Platformele online s-au angajat să raporteze o dată la șase luni, iar acesta este [primul set de rapoarte](https://digital-strategy.ec.europa.eu/en/news/code-practice-disinformation-new-reports-available-transparency-centre) care acoperă o perioadă completă de jumătate de an.

Věra**Jourová**, vicepreședinta pentru valori și transparență, a declarat: „*Dezinformarea reprezintă în continuare unul dintre cele mai mari riscuri pentru spațiul informațional democratic din Europa, inclusiv în ceea ce privește războiul declanșat de Rusia în Ucraina și alegerile. În 2024, europenii se vor pregăti să se îndrepte către secțiile de votare și toate părțile implicate trebuie să contribuie la combaterea dezinformării online și a ingerințelor străine, pentru a ne proteja spațiul de dezbatere online. Codul se dovedește a fi un exercițiu util, dar noi toți trebuie să facem mai mult. Fac apel la implicarea deplină a platformelor online în aplicarea angajamentelor pe care și le-au asumat în temeiul codului, pentru a contribui la asigurarea unei democrații reziliente.*”

Thierry **Breton**, comisarul pentru piața internă, a adăugat: „*Integritatea alegerilor este una dintre prioritățile noastre pentru asigurarea respectării Regulamentului privind serviciile digitale, întrucât intrăm într-o perioadă de alegeri în Europa. În cadrul acestui exercițiu ne bazăm pe expertiza noastră internă, dezvoltată de-a lungul anilor inclusiv datorită experienței dobândite prin Codul de bune practici privind dezinformarea. Rapoartele publicate astăzi oferă informații importante cu privire la modul în care platformele online combat dezinformarea online și vor sta la baza evaluării pe care o vom realiza în legătură cu măsurile instituite de marile platforme online pentru a respecta Regulamentul privind serviciile digitale*”

Rapoartele arată că platformele online aduc îmbunătățiri în ceea ce privește furnizarea de date mai detaliate și mai pertinente, eliminând unele lacune în materie de date.Cu toate acestea, sunt necesare eforturi suplimentare pentru a furniza date mai specifice, complete și semnificative. În plus, în rapoartele lor semnatarii au menționat eforturile pe care le-au depus pentru a oferi garanții în ceea ce privește noile sisteme și elemente de inteligență artificială generative din serviciile lor. De asemenea, rapoartele includ un capitol dedicat dezinformării legate de Ucraina. Următorul set de rapoarte, preconizat pentru începutul anului 2024, va cuprinde un capitol specific privind combaterea dezinformării în legătură cu alegerile.

Rapoartele sunt însoțite de un nou set inițial de [indicatori structurali](https://disinfocode.eu/structural-indicators), care oferă informații suplimentare cu privire la dezinformarea pe platformele online și la impactul codului asupra reducerii răspândirii acesteia**.** Comisia se așteaptă ca semnatarii să își continue eforturile prin extinderea și ajustarea raportării în viitor.

Mai multe informații sunt disponibile [aici](https://digital-strategy.ec.europa.eu/en/news/code-practice-disinformation-new-reports-available-transparency-centre). Declarația de presă a vicepreședintei **Jourová** cu privire la reuniunea cu semnatarii Codului de bune practici privind dezinformarea este disponibilă [aici](https://ec.europa.eu/commission/presscorner/detail/en/SPEECH_23_4645)

\*

Infrastructură de transporturi: 7 miliarde de euro disponibile pentru proiecte de infrastructură esențială în cadrul Mecanismului pentru Interconectarea Europei (CEF)

Comisia Europeană lansează un apel de proiecte pentru transporturi, prin Mecanismul pentru Interconectarea Europei.

Peste 7 miliarde de euro sunt disponibile pentru proiecte noi de infrastructură, modernizări și îmbunătățiri pe rețeaua transeuropeană de transport (TEN-T), care implică transportul feroviar, căile navigabile interioare, porturile maritime sau fluviale, și infrastructura rutieră.

De asemenea, vor fi eligibile și proiectele care ajută Culoarele Solidarității UE-Ucraina, create pentru a facilita exporturile și importurile Ucrainei și Moldovei.

Pentru prima dată, entități și autorități din Ucraina și din Moldova pot solicita direct finanțare din partea UE în cadrul acestui apel de proiecte, grație semnării acordurilor de asociere la CEF cu cele două țări la începutul acestui an.

Comisarul pentru transporturi, Adina Vălean, a declarat: "Acest apel de proiecte va fi cel mai mare din punct de vedere al bugetului disponibil în perioada 2021-2027. Punem la dispoziție peste 7 miliarde de euro pentru proiecte care vor sprijini un sistem de transport inteligent și durabil, cu accent pe proiectele transfrontaliere între statele membre. Vremurile pe care le trăim ne-au demonstrat din nou importanța de a avea o rețea de transport puternică de căi ferate, căi navigabile interioare și rute maritime, care să sporească competitivitatea industriei noastre, să aducă cetățenii mai aproape unii de alții și să ancoreze ferm Ucraina și Republica Moldova în UE."


Proiectele de infrastructură finanțate vor îmbunătăți siguranța și interoperabilitatea pe rețeaua de transport a UE. Apelul vizează, de asemenea, proiecte care îmbunătățesc rezistența infrastructurii de transport la dezastrele naturale. Aceste investiții vor susține competitivitatea pieței interne, atât pentru pasageri, cât și pentru mărfuri, pentru o calitate mai bună a vieții și pentru reducerea emisiilor.

Solicitanții sunt invitați să își depună propunerile **până la 30 ianuarie 2024.**

\*

Misiunea UE „Un pact al solului pentru Europa”: 90 de milioane EUR pentru 17 proiecte noi care vizează sprijinirea sănătății solurilor

Comisia Europeană va investi 90 de milioane EUR în 17 proiecte noi de cercetare care contribuie la [misiunea UE „Un pact al solului pentru Europa”](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe/eu-missions-horizon-europe/soil-deal-europe_en).

Aceste proiecte vor viza refacerea și protejarea sănătății solului, având drept scop producția durabilă de alimente sănătoase, protejarea biodiversității, consolidarea rezilienței la schimbările climatice și contribuția la obiectivele [Pactului verde european](https://commission.europa.eu/strategy-and-policy/priorities-2019-2024/european-green-deal_ro)[RO**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal).

Proiectele reunesc 314 participanți din 32 de țări. Pe lângă statele membre ale UE, participă țări asociate programului [Orizont Europa](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe_en)[EN**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal) (Israel, Kosovo, Norvegia, Serbia și Turcia), dar și țări neasociate (Regatul Unit, Statele Unite, Canada și Elveția). La proiecte participă universități, instituții de cercetare, IMM-uri, întreprinderi, ONG-uri și autorități locale.

Proiectelevor aduce o gamă largă de beneficii pentru refacerea și protejarea sănătății solului până în 2030, cum ar fi:

* crearea unui depozit de cunoștințe și date pentru a integra cunoștințele în materie de cercetare și inovare privind solul și sănătatea solului;
* reducerea deșeurilor rezultate din prelucrarea alimentelor și valorificarea reziduurilor în vederea producerii și testării unor amelioratori de sol organici și produse fertilizante;
* furnizarea de indicatori pentru măsurarea biodiversității solului și a serviciilor ecosistemice (de exemplu, agroecosisteme și [ecosisteme forestiere](https://en.wikipedia.org/wiki/Forest_ecosystem)[)](https://en.wikipedia.org/wiki/Grassland_ecosystem);
* furnizarea de instrumente și metode de identificare a surselor de poluare a solului și de îmbunătățire a punerii în aplicare a gestionării durabile și rentabile a terenurilor în zonele urbane și rurale;
* promovarea punerii în aplicare a practicilor agriculturii carbonului, a standardizării metodologiei și a mecanismelor de certificare pentru contabilizarea carbonului în sol;
* dezvoltarea unui cadru pentru monitorizarea, raportarea și verificarea eforturilor gestionarilor de terenuri în vederea sechestrării dioxidului de carbon și a reducerii emisiilor de gaze cu efect de seră;
* elaborarea în comun de materiale, orientări, norme privind programa școlară și cursuri de formare privind educația în domeniul solului;
* crearea unei structuri de tip ghișeu unic pentru a sprijini, a extinde și a promova viitoarea rețea de 100 de „laboratoare vii” și „faruri” din cadrul misiunii „Sol”, care va începe să funcționeze anul viitor;
* reducerea incinerării, a depozitării deșeurilor și îmbunătățirea recuperării nutrienților din deșeurile biologice.

Cele 17 proiecte noi au fost selectate de experți independenți, în urma unei cereri de propuneri lansate în 2022, care a primit 71 de candidaturi eligibile. Majoritatea proiectelor au început deja. Proiectele vor fi gestionate de [Agenția Executivă Europeană pentru Cercetare](https://rea.ec.europa.eu/index_en)[EN**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal) (REA). Mai multe detalii privind proiectele, inclusiv bugetul și beneficiarii, pot fi găsite în prezentarea generală a proiectelor.

**Context**

Instituite în cadrul programului Orizont Europa pentru perioada 2021-2027, [misiunile UE](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe/eu-missions-horizon-europe_en)[EN**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal) reprezintă o nouă modalitate de a oferi soluții concrete la unele dintre cele mai mari provocări cu care se confruntă societatea. Misiunea UE „Un pact al solului pentru Europa” a fost lansată în septembrie 2021. Scopul său este de a conduce tranziția către refacerea și protejarea solurilor până în 2030. Acest lucru se va realiza prin crearea unei rețele eficace formată din 100 de „laboratoare vii” și „faruri”, prin finanțarea unui program ambițios de cercetare și inovare cu o componentă solidă care vizează științele sociale, prin dezvoltarea unui cadru armonizat pentru monitorizarea solului în Europa și prin sensibilizarea cetățenilor cu privire la importanța vitală a solului.

Împreună cu [Strategia UE privind solul](https://environment.ec.europa.eu/topics/soil-and-land/soil-strategy_en)[EN**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal), cu propunerea de [directivă privind monitorizarea și reziliența solului](https://environment.ec.europa.eu/topics/soil-and-land/soil-health_en#publications) (Actul legislativ privind monitorizarea solului), cu [Observatorul european al solului](https://joint-research-centre.ec.europa.eu/eu-soil-observatory-euso_en)[EN**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal) (EUSO), cu [politica agricolă comună](https://agriculture.ec.europa.eu/common-agricultural-policy/cap-overview/cap-2023-27_ro)[RO**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal) (PAC) și cu alte evoluții în materie de politici, misiunea „Sol” face parte dintr-un cadru eficace pentru realizarea ambițiilor [Pactului verde](https://commission.europa.eu/strategy-and-policy/priorities-2019-2024/european-green-deal_ro)[RO**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal). Aceste acțiuni joacă un rol esențial în protejarea biodiversității, în obținerea de apă și alimente sănătoase și în creșterea rezilienței la dezastre naturale, cum ar fi incendiile de vegetație și inundațiile.

Organizațiile și persoanele fizice pot semna [Manifestul misiunii privind solul](https://ec.europa.eu/eusurvey/runner/mission-soil-manifesto) pentru a-și exprima sprijinul pentru misiune și obiectivele acesteia și pentru a deveni parte a unei comunități de practici care susține importanța sănătății solului și care este preocupată de viitorul solurilor din Europa și din întreaga lume.

Există alte patru [misiuni ale UE](https://ec.europa.eu/info/research-and-innovation/funding/funding-opportunities/funding-programmes-and-open-calls/horizon-europe/eu-missions-horizon-europe_en)[EN**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal) care vizează provocările globale din domeniul orașelor inteligente și neutre din punct de vedere climatic, adaptarea la schimbările climatice, refacerea oceanelor și a apelor noastre și cancerul. Misiunile sprijină prioritățile Comisiei, cum ar fi [Pactul verde european](https://commission.europa.eu/strategy-and-policy/priorities-2019-2024/european-green-deal_ro)[RO**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal), [O Europă pregătită pentru era digitală](https://commission.europa.eu/strategy-and-policy/priorities-2019-2024/europe-fit-digital-age_ro)[RO**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal), [Combaterea cancerului](https://commission.europa.eu/strategy-and-policy/priorities-2019-2024/promoting-our-european-way-life/european-health-union/cancer-plan-europe_ro)[RO**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal) și [Noul Bauhaus european](https://europa.eu/new-european-bauhaus/index_en)[EN**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal).

**Informații suplimentare**

[Misiunea UE „Un pact al solului pentru Europa”](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe/eu-missions-horizon-europe/soil-deal-europe_en)[EN**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal)

[Prezentare generală a celor 17 proiecte noi](https://rea.ec.europa.eu/publications/list-projects-eu-mission-soil-deal-europe-call-proposal-2022_en)[EN**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal)

[Expoziție virtuală de proiecte din cadrul misiunii „Sol”](https://ec.europa.eu/research-and-innovation/en/projects/exhibition/exhibition2022#5Soil)[EN**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal)


[Oportunități de finanțare în cadrul misiunii UE „Un pact al solului pentru Europa”](https://rea.ec.europa.eu/funding-and-grants/eu-mission-soil-deal-europe_en)[EN**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal)

[Misiunile UE în cadrul programului Orizont Europa](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe/eu-missions-horizon-europe_en)[EN**•••**](https://romania.representation.ec.europa.eu/news/misiunea-ue-un-pact-al-solului-pentru-europa-90-de-milioane-eur-pentru-17-proiecte-noi-care-vizeaza-2023-09-25_ro#modal)

\*

Protecția mediului și a sănătății: Comisia adoptă măsuri de restricționare a microplasticelor adăugate în mod intenționat

Comisia ia o nouă decizie importantă pentru protecția mediului prin adoptarea de măsuri care restricționează microplasticele adăugate în mod intenționat în produse în temeiul legislației REACH a UE privind substanțele chimice.

Noile norme vor împiedica eliberarea în mediu a aproximativ o jumătate de milion de tone de microplastice. Aceste norme vor interzice vânzarea de microplastice ca atare și de produse la care s-au adăugat microplastice în mod intenționat și care eliberează microplasticele respective atunci când sunt utilizate. Atunci când acest lucru este justificat în mod corespunzător, se aplică derogări și perioade de tranziție pentru ca părțile afectate să se adapteze la noile norme.

Restricția adoptată utilizează o definiție largă a microplasticelor – aceasta acoperă toate particulele de polimeri sintetici sub 5 mm care sunt organice, insolubile și rezistă degradării. Scopul este de a reduce emisiile de microplastice adăugate în mod intenționat care provin de la un număr cât mai mare de produse. Câteva exemple de produse comune care intră în domeniul de aplicare al restricției sunt:

* materialul granular de umplere utilizat pe suprafețele sportive artificiale (acesta reprezentând cea mai mare sursă de microplastice adăugate în mod intenționat din mediu);
* produsele cosmetice, în cazul cărora microplasticele sunt utilizate în scopuri multiple, cum ar fi exfolierea (microbile) sau obținerea unei texturi, a unui parfum sau a unei culori specifice;
* detergenții, emolienții pentru țesături, sclipiciul, îngrășămintele, produsele de protecție a plantelor, jucăriile, medicamentele și dispozitivele medicale, pentru a numi doar câteva.

Produsele utilizate în siturile industriale sau care nu eliberează microplastice în timpul utilizării fac obiectul unei derogări de la interdicția de vânzare, dar producătorii acestora vor trebui să furnizeze instrucțiuni cu privire la modul de utilizare și de eliminare a produsului pentru a preveni emisiile de microplastice.

**Etapele următoare**

Primele măsuri, de exemplu interzicerea sclipiciului în vrac și a microbilelor, vor începe să se aplice atunci când restricția va intra în vigoare peste 20 de zile. În alte cazuri, interdicția de comercializare se va aplica după o perioadă mai lungă în scopul de a oferi părților interesate afectate timpul necesar pentru a se dezvolta și a trece la produse alternative.

**Context**

Comisia s-a angajat să combată poluarea cu microplastice, astfel cum se menționează în [Pactul verde european](https://commission.europa.eu/strategy-and-policy/priorities-2019-2024/european-green-deal_ro)[RO•••](https://romania.representation.ec.europa.eu/news/protectia-mediului-si-sanatatii-comisia-adopta-masuri-de-restrictionare-microplasticelor-adaugate-2023-09-25_ro#modal) și în noul [Plan de acțiune privind economia circulară](https://ec.europa.eu/commission/presscorner/detail/ro/ip_20_420)[RO•••](https://romania.representation.ec.europa.eu/news/protectia-mediului-si-sanatatii-comisia-adopta-masuri-de-restrictionare-microplasticelor-adaugate-2023-09-25_ro#modal). În [Planul de acțiune privind reducerea la zero a poluării](https://ec.europa.eu/commission/presscorner/detail/ro/ip_21_2345)[RO•••](https://romania.representation.ec.europa.eu/news/protectia-mediului-si-sanatatii-comisia-adopta-masuri-de-restrictionare-microplasticelor-adaugate-2023-09-25_ro#modal), Comisia a stabilit obiectivul de a reduce cu 30 % poluarea cu microplastice până în 2030.

Ca parte a acestor demersuri, Comisia depune eforturi pentru a reduce poluarea cu microplastice din diferite surse: deșeurile din plastic, emisiile accidentale și neintenționate (de exemplu, pierderea granulelor de plastic, degradarea pneurilor sau eliberarea de microplastice conținute în îmbrăcăminte), precum și utilizările intenționate în produse.

Pentru a combate poluarea cu microplastice, prevenind în același timp riscul de fragmentare a pieței unice, Comisia a solicitat Agenției Europene pentru Produse Chimice (ECHA) să evalueze riscul prezentat de microplasticele adăugate în mod intenționat în produse și necesitatea eventuală a unor măsuri de reglementare suplimentare la nivelul UE. ECHA a concluzionat că microplasticele adăugate în mod intenționat în anumite produse sunt eliberate în mediu într-un mod necontrolat și a recomandat restricționarea acestora.

Pe baza dovezilor științifice furnizate de ECHA, Comisia a elaborat o propunere de restricționare în temeiul REACH, țările UE votând în favoarea acesteia; de asemenea, propunerea a trecut cu succes de controlul Parlamentului European și al Consiliului înainte de a fi adoptată.

**Informații suplimentare**

[Întrebări și răspunsuri privind restricția legată de microplasticele adăugate în mod intenționat](https://ec.europa.eu/commission/presscorner/detail/ro/qanda_23_4602)[RO•••](https://romania.representation.ec.europa.eu/news/protectia-mediului-si-sanatatii-comisia-adopta-masuri-de-restrictionare-microplasticelor-adaugate-2023-09-25_ro#modal)

[Link către restricția adoptată](https://single-market-economy.ec.europa.eu/publications/commission-regulation-eu-amending-reach-regulation-regards-synthetic-polymer-microparticles_ro)[RO•••](https://romania.representation.ec.europa.eu/news/protectia-mediului-si-sanatatii-comisia-adopta-masuri-de-restrictionare-microplasticelor-adaugate-2023-09-25_ro#modal)

[Agenția Europeană pentru Produse Chimice privind microplasticele](https://echa.europa.eu/hot-topics/microplastics)

[Planul de acțiune privind reducerea la zero a poluării](https://environment.ec.europa.eu/strategy/zero-pollution-action-plan_en)[EN•••](https://romania.representation.ec.europa.eu/news/protectia-mediului-si-sanatatii-comisia-adopta-masuri-de-restrictionare-microplasticelor-adaugate-2023-09-25_ro#modal)


[Noul plan de acțiune privind economia circulară](https://eur-lex.europa.eu/legal-content/RO/TXT/?qid=1583933814386&uri=COM:2020:98:FIN)[RO•••](https://romania.representation.ec.europa.eu/news/protectia-mediului-si-sanatatii-comisia-adopta-masuri-de-restrictionare-microplasticelor-adaugate-2023-09-25_ro#modal)

\*

Refugiații ucraineni: Statele membre ale UE convin să prelungească protecția temporară

**Infografic - Refugiații din Ucraina în UE**

[Vizualizați întregul infografic](https://www.consilium.europa.eu/ro/infographics/ukraine-refugees-eu/)

[](https://www.consilium.europa.eu/ro/infographics/ukraine-refugees-eu/)Pentru a le oferi certitudine celor peste 4 milioane de refugiați ucraineni care trăiesc în prezent în UE, Consiliul a convenit să prelungească protecția temporară pentru persoanele care fug din calea războiului de agresiune al Rusiei împotriva Ucrainei, de la 4 martie 2024 până la 4 martie 2025.

„UE va sprijini poporul ucrainean atât timp cât va fi nevoie. Prelungirea statutului de protecție le oferă certitudine celor peste 4 milioane de refugiați care și-au găsit un adăpost sigur în UE.” *Fernando Grande-Marlaska Gómez, ministrul interimar spaniol al internelor*

Mecanismul de protecție temporară a fost activat la 4 martie 2022 – la doar câteva zile după ce forțele armate ruse au lansat o invazie la scară largă a Ucrainei – și a fost prelungit automat cu un an.

Ce este protecția temporară?

Sistemul oferă protecție imediată și colectivă (adică fără a fi necesară examinarea cererilor individuale) persoanelor strămutate care nu sunt în măsură să se întoarcă în țara lor de origine.

Obiectivul este de a atenua presiunea asupra sistemelor naționale de azil și de a le permite persoanelor strămutate să se bucure de drepturi armonizate în întreaga UE. Printre aceste drepturi se numără:

* dreptul de ședere
* accesul la piața forței de muncă și la locuințe
* asistența medicală
* asistența socială
* accesul la educație pentru copii

**Context și etape următoare**

În urma acordului politic de astăzi, Consiliul va trebui să adopte în mod formal decizia de prelungire a protecției temporare. Acest lucru se va întâmpla după ce vor avea loc cizelarea juridică și traducerea în toate limbile UE.

Protecția temporară este un mecanism de urgență al UE care este activat în circumstanțe excepționale în care se înregistrează un aflux masiv. Directiva UE privind protecția temporară a fost adoptată în 2001, în perioada care a urmat strămutărilor la scară largă înregistrate în Europa din cauza conflictelor armate din Balcanii de Vest, în special din Bosnia și Herțegovina și Kosovo.

* [Solidaritatea UE cu Ucraina (informații generale)](https://www.consilium.europa.eu/ro/policies/eu-response-ukraine-invasion/eu-solidarity-ukraine/)
* [Fluxul de refugiați din Ucraina](https://www.consilium.europa.eu/ro/policies/eu-migration-policy/refugee-inflow-from-ukraine/)

\*

Euro 7: Consiliul își adoptă poziția privind emisiile provenite de la autoturisme, camionete, autobuze și camioane

Consiliul și-a adoptat astăzi poziția („abordarea generală”) cu privire la propunerea de regulament privind omologarea de tip a autovehiculelor și a motoarelor, precum și a sistemelor, componentelor și unităților tehnice separate destinate vehiculelor respective, în ceea ce privește emisiile și durabilitatea bateriilor, cunoscută mai bine sub denumirea „**Euro 7**”. Noul regulament, care reunește pentru prima dată într-un singur act juridic reglementările privind autoturismele, camionetele și vehiculele grele, urmărește să stabilească norme mai adecvate pentru emisiile vehiculelor și să reducă și mai mult emisiile de poluanți atmosferici generate de transportul rutier.

”Europa este cunoscută în întreaga lume pentru producția de autoturisme de înaltă calitate și cu emisii scăzute. Dorim să continuăm să urmărim obiectivul de îmbunătățire a calității aerului. Poziția noastră constă în a ne menține rolul de lideri ai mobilității viitorului și a adopta niveluri de emisii realiste pentru vehiculele deceniului următor, sprijinind în același timp industria noastră să facă pasul definitiv către autoturisme curate în 2035. Președinția spaniolă a fost receptivă la diferitele solicitări și petiții ale statelor membre și considerăm că, prin această propunere, am obținut un sprijin larg și un echilibru în ceea ce privește costurile de investiții ale firmelor producătoare și îmbunătățim beneficiile de mediu care decurg din regulament.” *Héctor Gómez Hernández, ministru interimar al industriei, comerțului și turismului*

Poziția Consiliului asigură un echilibru între strictețea cerințelor privind emisiile vehiculelor și investițiile suplimentare necesare în industrie, într-un moment în care producătorii europeni de autoturisme trec printr-un proces de transformare în vederea producerii de autoturisme cu emisii zero. Abordarea generală menține valorile-limită ale emisiilor și condițiile de efectuare a încercărilor existente în prezent pentru vehiculele ușoare. În cazul vehiculelor grele, valorile-limită ale emisiilor sunt mai scăzute, iar condițiile de efectuare a încercărilor au fost ușor ajustate. Euro 7 cuprinde, de asemenea, o dispoziție specială privind autobuzele urbane menită să asigure coerența cu obiectivul propus recent ca aceste vehicule să înregistreze emisii zero în 2030.

**Elemente noi incluse în Euro 7**

Euro 7 stabilește valori-limită pentru alte emisii decât cele de gaze de eșapament, cum ar fi particulele provenite de la frâne și de la pneuri. În plus, regulamentul prevede cerințe minime de performanță pentru durabilitatea bateriilor din autoturismele electrice și impune cerințe mai stricte privind durata de viață a vehiculelor. Regulamentul prevede, de asemenea, utilizarea unor tehnologii avansate și a unor instrumente de monitorizare a emisiilor.

**Mandatul Consiliului**

Consiliul sugerează o serie de modificări pragmatice ale propunerii Comisiei, ținând seama, în același timp, de obiectivele în materie de mediu și sănătate. Printre altele:

* poziția Consiliului menține condițiile de efectuare a încercărilor și valorile-limită pentru emisii existente (astfel cum sunt stabilite în Euro 6) pentru vehiculele din categoriile M1 și N1 (autoturisme personale și camionete)
* în cazul vehiculelor din categoriile M2 și M3 (autobuze și autocare) și al vehiculelor din categoriile N2 și N3 (vehicule utilitare grele), valorile-limită ale emisiilor sunt mai scăzute, iar condițiile de efectuare a încercărilor au fost ușor ajustate, comparativ cu Euro 6/VI
* textul Consiliului consolidează alinierea valorilor-limită ale emisiilor de particule la frânare și ale ratei de abraziune a pneurilor la standardele internaționale adoptate de Comisia Economică pentru Europa a Organizației Națiunilor Unite
* poziția Consiliului ține cont de obiectivul propus recent ca autobuzele urbane să înregistreze zero emisii de CO2 în 2030
* aceasta stabilește, de asemenea, termene clare pentru adoptarea actelor de punere în aplicare (de către Comisie), pentru a oferi operatorilor economici claritate și securitate juridică

**Infografic - „Pregătiți pentru 55”: către un transport mai durabil**

[[](https://www.consilium.europa.eu/ro/infographics/fit-for-55-afir-alternative-fuels-infrastructure-regulation/)Vizualizați întregul infografic](https://www.consilium.europa.eu/ro/infographics/fit-for-55-afir-alternative-fuels-infrastructure-regulation/)

Etapele următoare

Abordarea generală convenită astăzi formalizează poziția de negociere a Consiliului. Aceasta oferă președinției Consiliului un mandat pentru negocierile cu Parlamentul European, care vor începe imediat după ce Parlamentul își va fi adoptat poziția.

Context

La 27 octombrie 2022, Consiliul și Parlamentul European au ajuns la un acord politic provizoriu în legătură cu stabilirea unor standarde de performanță mai stricte privind emisiile de CO2 pentru autoturismele și camionetele noi, care a introdus un obiectiv de reducere cu 100% a emisiilor de CO2 pentru autoturismele și camionetele noi până în 2035. În timp ce industria se pregătește pentru această schimbare, autoturismele și camionetele cu motoare cu ardere internă vor rămâne disponibile pe piață până în 2035. Alte vehicule cu ardere internă (camioane, autobuze și alte vehicule grele) vor continua să fie produse și după această dată.

Propunerea Euro 7 urmărește instituirea unor norme mai adecvate în ceea ce privește emisiile, dar și alte elemente poluante, abordând totodată și alte aspecte, cum ar fi abraziunea pneurilor și durata de viață a bateriilor. Propunerea a fost prezentată de Comisie la 10 noiembrie 2022 și reunește într-un singur act juridic obiectivele în materie de emisii pentru autovehiculele ușoare și grele care, până în prezent, erau tratate separat în două regulamente distincte: Regulamentul (CE) nr. 715/2007 pentru autoturisme și camionete și Regulamentul (CE) nr. 595/2009 pentru autobuze, camioane și alte vehicule grele. Regulamentul Euro 7 face parte din Strategia pentru o mobilitate sustenabilă și inteligentă din 2020 și din Planul de acțiune privind reducerea la zero a poluării din 2021 ale Comisiei.

* [Abordare generală](https://data.consilium.europa.eu/doc/document/ST-13084-2023-INIT/ro/pdf)
* [Propunerea Comisiei Europene privind Euro 7](https://data.consilium.europa.eu/doc/document/ST-14598-2022-INIT/ro/pdf)

\*

Proprietatea intelectuală: Consiliul adoptă două poziții cu privire la legislația privind protecția desenelor și modelelor

Consiliul și-a adoptat astăzi pozițiile („abordări generale”) cu privire la revizuirea propusă a pachetului legislativ privind desenele și modelele: directiva privind protecția juridică a desenelor și modelelor și regulamentul privind desenele și modelele comunitare. Noile texte actualizează legislația privind desenele și modelele, veche de 20 de ani, și vizează facilitarea protecției desenelor și modelelor industriale și adaptarea legislației UE în acest domeniu la provocările tehnologiilor imprimării digitale și 3D.

”O bună protecție a desenelor și modelelor este esențială pentru competitivitatea industriei noastre. Noile norme vor contribui la stimularea creativității proiectanților și a întreprinderilor noastre într-un mod mai rapid și mai fiabil, adaptat la provocările erei digitale, precum și la combaterea contrafacerii.” *Héctor Gómez Hernández, ministrul interimar spaniol al industriei, comerțului și turismului*

**Protecția desenelor și modelelor în era digitală**

Desenul sau modelul industrial constituie aspectul exterior al unui produs. Atractivitatea vizuală creată de un desen sau model este unul dintre factorii-cheie care influențează alegerea consumatorului de a prefera un produs în detrimentul altuia. Buna proiectare constituie un avantaj competitiv important pentru producători și mărește valoarea produsului. În consecință, desenele și modelele trebuie protejate împotriva copiilor sau a imitațiilor.

Directiva și regulamentul propuse actualizează legislația actuală, care datează din 1998 și, respectiv, 2002, vor facilita procedura de înregistrare a desenelor și modelelor la nivelul UE și vor armoniza în continuare procedurile între sistemele europene și cele naționale. Directiva introduce, de asemenea, noi norme pentru a proteja desenele și modelele care pot fi reproduse prin imprimare 3D.

Cel mai important, revizuirea vizează armonizarea în continuare a protecției desenelor și modelelor pentru piesele componente de schimb utilizate pentru repararea produselor complexe (de exemplu, piesele caroseriei autovehiculelor). Această etapă va liberaliza piața pieselor de schimb, oferind astfel prețuri mai mici pentru consumatori. Această „clauză privind reparațiile” este concepută numai pentru desenele și modelele viitoare, dar va menține totuși protecția desenelor și modelelor existente pentru o perioadă de zece ani.

Mandatul Consiliului

Consiliul sprijină principalele obiective ale pachetului (și anume, păstrează conceptul de „clauză privind reparațiile”, astfel cum a fost propus de Comisie), dar introduce mai multe îmbunătățiri, inclusiv:

* o actualizare a definițiilor termenilor „desen sau model” și „produs” pentru a le adapta la era digitală și la evoluțiile tehnologice viitoare. De exemplu, termenul „digital” este înlocuit cu „non-fizic”
* o simplificare a cerințelor de reprezentare a desenului sau modelului, astfel încât, chiar dacă, la data solicitării, lipsesc unele documente, desenul sau modelul să poată fi înregistrat la data respectivă, cu condiția ca reprezentarea desenului sau modelului să fie suficient de clară
* introducerea unei flexibilități pentru ca proiectanții să poată amâna termenul de publicare a desenului sau modelului lor cu maximum 30 luni, cu posibilitatea ca statele membre să ofere titularilor drepturilor asupra desenului sau modelului posibilitatea de a opri amânarea la cererea acestora (și nu la sfârșitul perioadei de amânare)
* o clarificare a normelor privind declararea nulității drepturilor asupra desenelor sau modelelor, cu posibilitatea ca statele membre să prevadă o procedură administrativă de recurs, astfel încât părțile să nu fie nevoite să introducă o acțiune în justiție
* asigurarea că taxele pentru protecția acordată exclusiv la nivel național ar trebui să fie în continuare mai ieftine decât cele europene
* posibilitatea cumulării protecției desenelor și modelelor și a drepturilor de autor, inclusiv a legislațiilor naționale privind drepturile de autor
* o perioadă de transpunere de 36 luni (în loc de 24) pentru a acorda statelor membre mai mult timp pentru a adopta măsurile necesare pentru aplicarea noii legislații

Etapele următoare

Abordarea generală convenită astăzi formalizează poziția de negociere a Consiliului. Acest pas îi oferă președinției Consiliului un mandat pentru negocierile cu Parlamentul European, care vor începe imediat după ce Parlamentul își va adopta poziția.

Context

Industriile cu utilizare intensivă a desenelor și modelelor reprezintă aproape 16 % din PIB și 14 % din totalul locurilor de muncă din Uniune. La 10 noiembrie 2020, Consiliul a invitat Comisia să prezinte propuneri de modernizare a sistemelor UE de protecție a desenelor și modelelor, care aveau o vechime de aproape 20 de ani. La 28 noiembrie 2022, Comisia a publicat un pachet de măsuri cuprinzând două propuneri: un regulament de modificare a Regulamentului (CE) nr. 6/2002 al Consiliului privind desenele sau modelele comunitare și o directivă privind protecția juridică a desenelor și modelelor (reformare a Directivei 98/71/CE).

* [Abordare generală cu privire la directiva privind protecția juridică a desenelor și modelelor (reformare)](https://data.consilium.europa.eu/doc/document/ST-12714-2023-ADD-1/ro/pdf)
* [Abordare generală cu privire la regulamentul de modificare a Regulamentului (CE) nr. 6/2002 al Consiliului privind desenele sau modelele industriale comunitare și de abrogare a Regulamentului (CE) nr. 2246/2002 al Comisiei](https://data.consilium.europa.eu/doc/document/ST-12714-2023-ADD-2/ro/pdf)
* [Propunerea Comisiei de regulament privind desenele sau modelele industriale comunitare](https://data.consilium.europa.eu/doc/document/ST-15390-2022-INIT/ro/pdf)

[Vizitați pagina reuniunii](https://www.consilium.europa.eu/ro/meetings/compet/2023/09/25/)

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/